Samakin bakambangnyo teknologi sairiang jo pakambangan di bidang pa film an, kini film nan di buek dek Indonesia indak kalah ancak dari pado film dari lua takah dari Amerika jo Korea. Salah ciek film nan rancak dan sangek disaranan manontonyo adolah flm bajudul Miracle in Cell No 7. Film nan sadang viral, diman-mano urang mambahas film ko, di instagam, tik-tok bahkan di kaleh urang mambahas film ko adolah film adaptasi, sabalumnyo alah banyak nan ma adaptasi film ko kini Indonesia salah cieknyo. Film ko bacarito tantang saurang ayah nan punyo katabatehan, bisa dikecekan ayah ko disabilitas. Iko carito pajuangan saurang anak nan mampajuangan hukum nan adia. Dimano ayahnyo ko di tuduah mambunuah dan mandapekan hukuman mati. Sangkek itu inyo masih ketek, walaupun ayah nyo alah indak ado nyo tatap bajuang mambarasiahan namo ayahnyo. Film ko ancak bana ditonton apo lai kalau samo ayah. Film ko maianan dek artis nan kamampuan ektingnyo rancak, musiknyo elok dan pambaokan caritonyo rapi sahinggo awak bisa manghayati film ko.


Pengunjung nan sadang mangunjungi Sumatera Barat khususnyo umat Islam. Hendaklah inyo indak malewatkan salah satu destinasi wisata nan dapek dikunjungi yaitu masjid terbesar di Sumatera Barat. Masjid iko dikenal sabagai Masjid Raya Sumatera Barat. Mamiliki desain nan sangek unik serta mamiliki khas budaya nan tetap malekek mambuek visual dari masjid iko sangek rancak. Suasano di dalamnyo nan sangek sajuk karano terdapek kipas nan gadang serta aliran udara nan sangek rancak mambuek jamaah dapek marasokan ketenangan katiko inyo malakukan ibadah. Salain itu Masjid Raya Sumbar iko mamiliki tingkat keamanan nan cukuik tinggi. Tempat parkiran nan cukuik luas mambuek urang-urang nan mambawa kendaraan dapek mamarkirkan kendaraannyo tanpa perlu mamikirkan di mana inyo akan malatakkannyo. Terlatak di pusat kota mambuek akses untuak pergi ke masjid iko sangek mudah. Dapek manggunokan kendaraan umum maupun kendaraan pribadi. Jadi jan lupo untuak bakunjuang ke masjid terbesar di Sumatera Barat iko khususnyo bagi pandatang.


Kalian ingek ndak si zaman dulu ado Nokia 3310. Nokia taba namonyo kalau dek kami dulu, bantuak nyo uniak bana. Pado maso ambo dulu hp tu ancak bana, apolai mode nyo yang taba jadi samakin mewah rasonyo. Ciri-ciri nyo ambo sabuik an liak supayo kalian ingek, hp tu taba, layarnyo duo warno, panjang hp nyo, lamak dan pas bana dipacik. Kalau ambo dulu mamakai hp nokia taba ko untuak main snake yang pamainan ula-ula itu. Kalau ndak tu yang balon udaro, yang paliang lamak juo main bounce tapi yang di hp iko bounce nyo indak bawarno. Kareno alun di upgrade mungkin, masiah spek lamo. Samaki lamo samakim banyak macam dan mode hp nokia ko. Jadi katiko ado yang baru nio bana rasonyo bali lai.


Kalau dulu patandiangan tenis hanyo dilakuan dek bangsawan. Kini alah banyak di nagari-nagari lain yang mamainkan iko. Patandiangan tenis lapangan ko viral lo baliak katiko diadoaannyo patandiangan antar selebriti yang di produksi jo vincent dan desta. Namo patandiangan nyo "tiba-tiba tenis" yang marupokan patandiangan tenis lapangan yang sabana batua dimainkan bukan sekedar mainan se. Kareno para selebriti yang ikuik juo malakuan latihan dan samangaik untuak manjadi juaro di patandiangan iko. Bantuak dari patandiangan tenis lapangan ko, lapangan yang alah tastruktur khas tenis lapangan, ukurannyo 23,77×8,23 meter, lapangan kareh (hardcourt), bateh jariangnyo agak randah, raketnyo punyo bantuak yang khas, bola nyo tabuek dari karet.


Bagi urang zaman kini, mandaki gunuang adolah kegiatan yang asik dikarajoan untuak mangisi waktu kosong. Untuak bisa mancapai puncak gunuang banyak rintangan nan ka dilewatkan, mulai dari bahayo digunuangnyo sampai tasasek. Kalau tasasek pantiang untuak kito tetap tanang. Kalau kito paham dan tau samo kondisi gunuang nan didaki akan sangaik mambantu. Apobilo bagi awak nan pamula tasasek katiko mandaki usahoan untuak tatap tanang dan buek tampek istorahat samantaro sampai urang manolong datang. Katiko tasasek cari makanan jo minuman disekitar tampek tasasek, makonyo kiti oun oaralu tau ma makanan dan minuman nan bisa dimakan dan ma yang indak bisa dimakan. Salain itu, katiko mancari makanan agiah panando jalan supayo ndak lupo jalan baliak ka tenda darurat. Kalau bisa memahami hal mendasar jo untuak mandaki, InsyaAllah pandaki akan aman.


Mamanciang marupokan salah ciek hobi nan bisa dilakuan pas wakatu sanggang. Barikuik ado tips nan bisa dikarajoan supayo pas manciang kito dapek banyak ikan. Partamo, piliah reel atau joran nan sasuai jo tampek mamanciang, piliah senar paciang nan sasuai jo panjang joran, salanjuiknyo piliah umpan untuak mamanciang kalau bisa dari binatang nan iduik, bantuak caciang, cingkariak, ikan ketek atau kalau misalnyo ndak nio nan iduik, bisa diganti jo pelet nan diolah manjadi lambiak supayo mudah dibantuak. Salanjuiknyo ijan lupo gunoan palampuang panciang 30 cm diateh umpan panciang. Satalah umpan jo palampuang tapasang, lempa umpan di tampek nan kiro-kiro banyak ikan. terakhir, tingga manunggu umpan digigik dek ikan.


Olahraga adolah bantuak aktivitas fisik nan biasonyo basifek kompetitif jo tujuan untuak maningkek an kamampuan dan katarampilan fisik sasaurang seraya mambarikan hiburan bagi pamain ataupun panonton. Olahraga marupokan aktivitas fisik nan disangajo dan dirancanakan mulai dari arah, tujuan, waktu dan lokasinyo. Dalam kahidupan basosial, olahraga marupokan suatu fenomena sakaligus bantuak ekspresi manusia. Olahraga dapek dilakuan sacaro individu maupun baregu. Arti nan lain dari olahraga adolah aktivitas nan basifek kompetitif nan malibek an kamampuan fisik jo mental nan di dalam pamainnyo harus ado tata aturannyo. sahinggo dalam suatu kompetisi oalhraga akan ado pihak nan manang jo kalah. Olahraga nan malibek an kamampuan fisik sabagai pangandali gadang dalam mampangaruhi hasil pamainan bantuak sepak bola, basket, vulu tangkis dan lainnyo. Sadangkan nan indak bantuak pamainan kartu jo catur.


Akhir-akhir ko banyak anak-anak nan mulai maleh baco buku. Malehnyo baco buku berawal dari banyaknyo anak-anak nan kenal samo gadget. kegemaran anak-anak main gadget karano anak ketek ko suko bana maliek gambar dan animasi, sedangkan di buku ndak ado gambar yang bagarik. padohal buku marupokan sumber ilmu nan disinan tadapek apo nan kiro butuahan. Harusnyo sakolah mulai maningkekan niek baco anak-anak muridnyo, mulai digiatkan mambaco buku dengan di rapihan dan diperbaharui buku-buku nan alah lamo, sakalian divariatifan jenis bukunyo supayo anak-anak punyo banyak pilihan dalam mamiliah dan kegemaran dalam mambaco buku ko terus maningkek dan manaikan tingkek literasi anak bangsa kito.


Minuman nan manjadi primadona di daerah dataran tinggi sumatera barat ado namonyo kopi kawa daun. Biasonyo bisa dijumpai di daerah bukittinggi, alahan panjang, padang panjang, solok dan lainnyo. Minuman kopi kawa daun ko biaso dihidangkan basamo gorengan. Kopi kawa daun ko adalah kopi nan tabuek dari daun kopi. Nan dulu sejarahnyo katiko penjajah balando nan ado di sumatera barat maambiak biji kopi nyo, makonyo nan tasiso untuak urang minang nan nio mancubo kopi adalah daun kopi nyo sajo. Penyajian kopi kawa daun ko unik pulo. Kopi dihidangkan jo tampek tampuruang karambia dan disajian angek. Makonyo cocok untuak daerah-daerah dataran tinggi.


Siapo nan suko bana olahan makanan lauik nan banyak tentakelnyo? Yup! Cumi adolah salah ciek hewan lauik nan bisa diolah manjadi banyak menu masakan, diantaronyo Cumi Goreng Asam manih. Bahan-bahan nan diparaluan sangaik saderhana, 600 gram cumi, asam jawa, saus tiram, garam, gulo pasia, minyak goreng. Caro mamasaknyo, partamo barasiahan cumi, potong manyarupoi cincin. Salanjuiknyo, rameh-rameh sasendok asam jawa jo kurang labiah 100ml aia tu buang ampehnyo tu tuang ka dalam wajan. Salanjuiknyo, masuakan cumi. Masak sampai aia manyusuik. Tambahan garam, lada, saus tiram dan gulo pasia tu masak sampai mangental. Lanjuik, masuakan duo sendok makan minyak goreng. Masak sampai agak mangglagak, pareh ciek limau kunci, tes raso, jiko alah pas Cumi siap disajian.


Marugame Udon patamo kali ado di Indonesia tahun 2013, tapeknyo di salah satu tampek didalam Mall Taman Anggrek, Jakarta. Sudah tudi tahun 2015, Marugame Udon resmi mandapekan sertifikat halal MUI supayo dapek dinikmati jo sado kalangan masyarakaik Indonesia. Intuak cita raso jo kualitas, Marugame Udon ko mamakai resep nan samo jo Marugame pusat nan ado di Japang. Bahan-bahan nan dipakai pun maikuikan standar Japang, alami jo kualitas nan paliang rancak. Proses pangolahan udon jo caro mambuek tiok menu di dalam restoran pun samo,nyo punyo standard jo quality control surang nan disasuaikan jo Marugame pusat nan ado di Japang. Jadi ndk paralu cameh masalah kualitas jo cita raso udonnyo.


Randang adolah makanan khas Sumatera Barat nan paliang disukoi dan terkenal hampia di seluruh dunia. Randang bukan hanyo disukoi dek urang asli Minang sajo, tapi randang pun disukoi dek urang-urang dari lua Minang. Bahkan randang pun disukoi dek urang-urang lua nagari. Alasan randang bagitu disukoi dek banyak urang adolah karano rasonyo nan sangaik lamak. Salain itu, randang nan bisa tahan lamo tanpa bahan pengawet pun manjadi alasan urang banyak nan mangonsumsi randang tarutamo saat pai jalan jauah. Filosofi nan ado katiko mambuek randang pun makin mambuek makanan asli Minang ko manjadi sangaik dikenal dek urang banyak. Bahkan karano randang sangaik terkenal, negara sarumpun Indonesia, yaitu Malaysia mangakui randang sabagai makanan tradisional mereka.


Alah satahun labiah ambo karajo di kantua bagian pemasaran. Kalau boleh jujua kadang ambo bosan dan panek bana rasonyo. Katiko indak ado urang nan bisa di lobby. Kareno tugas ambo ko sabananyo lumayan barek juo. Harus batamu langsuang jo konsumen atau calon target ambo. Kareno urang kini banyak katakuik an dan mamiliah untuak indak nio baurusan jo hal-hal nan mangalua an pitih atau sekedar pinjaman. Ambo harus mamuta utak, supayo apo nan ambo kecek dan ajak ka urang-urang tu mambuek urang-urang tertarik jo apo nan ambo kecek an. Jadi disiko karajo ambo baperan juo sebagai sales dan harus bisa marespon kabutuhan palanggan.


Makanan khas Banten yaitu sate bandeng  mampunyoi  berbagai macam teknik untuak  mambuek nyo. Berikut caro  mambuek  sate bandeng dengan mudah tetapi tetap enak.  partamo nya itu manyiapkan bahan-bahan haluih seperti bawang putih, Bawang marah, Tumbar, terasi goreng, dan garam. Lalu bahan utamanyo ikan bandeng dan santan. Caro  pembuatannyo Dengan mamukul ikan bandeng dan mamatahkan ekornyo.  Setelah itu barasih an dagiang ikan dari duri-duri haluih. Lalu mamasukkan dagiang ikan ka dalam santan serta bumbu haluih  nan barado di dalam wadah atau kuali. Salanjuiknyo mangaduk rato apo nan ado di dalam kuali tasabuik  sampai kariang. Setelah kariang  barulah dagiang ikan tasabuik dapek di tusukan ka lidi.  Dagiang ikan nan alah di lidi tasabuik  akan dibakar di ateh  baro api nan alah  dialasi daun pisang hingga masak. Sate bandeng siap dinikmati.


Hotel Indonesia adolah hotel terbaik nan ado di Jakarta atau bahkan mungkin di Indonesia. Hotel Indonesia dianggap sabagai hotel terbaik di Jakarta karano babarapo hal. Partamo lokasinyo nan strategis. Hotel Indonesia talatak di pusat Kota Jakarta, tapeknyo di Bundaran HI. Kamudian Hotel Indonesia bukan hanyo manawarkan lokasinyo nan strategis, tapi pelayanan kesehatan dan kaamanan nan tajamin pun ditawarkan dek hotel iko. Fasilitas-fasilitas nan ditawarkan pun sangaik baragam dan marupokan fasilitas kelas ateh. Salain itu jumlah kamar nan banyak pun manjadi kalabiahan dari Hotel Indonesia. Terakhir dengan manginap di Hotel Indonesia tamu bisa mancaliak pamandangan dari pusat kota Jakarta. Mancaliak fasilitas dan kaunggulan-kaunggulan nan ditawarkan rasonyo ndak heran kalau Hotel Indonesia manjadi hotel terbaik di Jakarta.


Kalau kalian baolahraga tarutamo kalau baolah raga di rumah sarancaknyo kalian pakai matras. Apolai kalau kalian olahraga melakukan gerakan-gerakan nan manggunoan lantai sabagai medianyo. Misalnyo olahraga yoga. Kalau kalian pakai matras ko mako tubuah kalian akan talinduangi dari benturan kalau tajatuah. Ndak cuma itu, kalau kalian melakukan gerakan-gerakan nan batumpu mako anggota tubuah kalian nan dijadikan tumpuan tu ndak akan sakik-sakik karano matras ko punyo permukaan nan ampuak. Pokoknyo kalau alah pakai matras ko pasti kegiatan olahraga kalian akan batambah nyaman. Kalau kalian alun punyo tingga bali se di toko-toko online. Haragonyo ndak maha lo do. Labiah maha lo paket internet kalian sabulan lai.


Hari Sabtu biasonyo sakolah kami mangadokan mato pelajaran khusus untuak olahraga. Dan di siko siswa dipersilakan untuak mangambiak cabang olahraga nan inyo inginkan.  Andi nan mamiliki hobi bamain basket mamilih untuak gabung ke klub basket sakolahnyo. Katiko siang hari pulang sakolah, biasonyo Andi pai latihan talabiah dahulu basamo kawan satimnyo. Namun katiko hari Sabtu inyo akan malakukan pertandingan malawan dengan kelas lain sabagai bentuk evaluasi. Di hari sabtu siang hari,  Andi bakumpua di lapangan basket basamo teman-temannyo. Inyo pun mangambiak bola ka ruangan olahraga dan mambaoknyo ke lapangan. Satelah malakukan pemanasan inyo pun mamulai bamain basket. Saat iko inyo akan malawan tim dari kelas lain dima cukuik terkenal dengan kepandaiannyo dalam bamain basket. Satelah skor terpenuhi dengan babagai perjuangan nan diupayakan oleh Andi dan teman-temannyo inyo pun dapek mamenangkan pertandingan tersebut.


Salah ciek janih olahan seafood nan tanamo adolah karang ijau. Karang ijau atau dikanal jo gereen mussels adolah binatang lunak nan iduik di lauik. Bacangkang duo dan bawarna ijau. Tapi untuak panggamar karang ijau khususnyo daerah Jakarta paralu hati-hati, karano manuruik Etty Riani Salaku Guru Gadang Bidang Ekobiologi Dani Fakultas Parikanan Daln Ilmu Kalauikan Institute Pertanian Bogor (IPB). Kanduangan karang ijau Taluak Jakarta indak aman di makan karano manganduang babagai logam babahayo takah merkuri, cadmium, timbal, krom, dan timan nan tinggi sahinggo mambahayoan. Bahkan baliau mangecekan ado bateh untuak makan karang ijau yaitu Cuma sakitar 0,024 kg saminggu. Karano itu awak harus hati hati dan kalau bisa mangurangi mamakan janih karang nan ciek ko, karano babahayo untuak tubuah.


tukang potong ayam di pasa tu banyak piliahannyo. sajauh ko ambo mancaliak ka pasa, banyak tukang potong ko tampeknyo ndak barasiah do. antah emang dek karajonyo ko kumuah antah dek a ambo indak lo tau subananyo do. sabagai urang islam untuak proses mamotong ayam ko awak haru manggunoan bismillah dulu sabalum pisau tu sampai ka lihia ayam ko sifatnyo wajib nan bararti indak buliah sampai indak do. mancaliak tukan potong ayam indak barasiah tu bisa mambuek pambalinyo ragu jo kasehatan hewan nan inyo potong. karano kabarasiahan tu sabagian dari gambaran situasi dari hewan tu surang. makonyo ambo wajiban tiok pamotong ayam tu barasiah dan mamotongnyo harus pakai bismillah karano baitulah katentuannyo.


Parkour tamasuak ka dalam jenis olahraga ekstrim. Baa ka indak olahraga harus mangunoan kahati-hatian bana. Kalau indak bisa se baakibak fatal badarah bahkan bisa juo patah tulang. Sabalum handal maikuik an olhraga iko. Saeloknyo awak balatiah dulu dan baraja caro nyo. Dengan caro bagabung ka komunitas parkour. Kecek salah satu senior yang ado di komunitas parkour. Patamo balatiah lah jo barek badan awak surang, kaduo balarilah sacaro taratur, latihan angkek baban, malakuan pamanasan dengan batua, makan makanan yang bergizi, gunoan sapatu olahraga yang nyaman, siap tu palajari langkah gerakan dasar nyo. Cubolah untuak fokus dan maningkek an performa awak saaik balatiah.


Samsung mangalua an 2 produk manangah nyo dari keluarga A-series, yaitu Galaxy A54dan Galaxy 34. banyak nan manyabuik basonyo desain kaduo hp ko sangaik mirip. Perbedaannyo hanyo bantuak poni bagian muko nyo se. Kalau Samsung Galaxy A54 babantuak lubang sadangkan Samsung Galaxy A34 babantuak titiak aia. Samsung Galaxy A4 mampunyoi layar bapanel OLED salueh 6,4 inci dan refresh rate 120 Hz. Layar muko nyo pun mausuang bantuak huruf "O" dengan lubang di posisi tangah untuak manampuang kamera mukonyo dengan resolusi 32 MP. Samantaro itu, Samsung Galaxy A54 ko mampunyoi resolusi kamera utamo sagadang 50 MP, kamera ultra-wide 12 MP, dan kamera makro 5 MP. Parombakan desain Samsung Galaxy A54 ko sakileh mirip lo jo Samsung Galaxy S22 reguler dan S22 plus.


Mambuek rumah ibadah itu bisa manyasuaian jo kebudayaan nan ado di suatu daerah. Misalnyo, kabanyakan musajik dibuek arsitekturnyo condong maniru desain masjid dari Timur Tangah. Padohal sananyo esensi dari pambuekan musajik itu sabagai tampek ibadah adolah mamfasilitasi urang untuak baribadah. Contohnyo se Masjid Cheng Ho di Surabaya. Masjid ko jauah dari bantuak bangunan masjid nan biaso wak caliak, atau malah wak akan bapikia kalau Masjid Cheng Ho bukan lah masjid. Masjid Cheng Ho punyo gayo bangunan budaya Tiongkok dengan dominasi warna merah, hijau, dan kuniang. Dekorasi masjid ko kental jo budaya Tiongkok lamo. Masjid dibangun untuak menghormati Laksmana Chen Ho nan merupakan seorang padagang asal Tiongkok nan baragamo Islam dan punyo peran dalam penyebaran Islam di Indonesia.


Tokoh adaik bafungsi juo untuak manjadi pamimpin dalam suatu upacaro atau kegiatan adaik. Bantuak upacara di bali yang banyak macam adaik nyo dan malakukan berbagai macam upacaro. Tokoh adaik ko beko yang mamimpin bajalanyo dan terlaksanakan nyo upacaro tasabuik. Gambaran dari tokoh adaik ko adolah urang yang mamiliki wibawa, urang yang bapangaruh terhadok suatu daerah inyo, dan mamimpin upacaro adaik dalam suatu wilayah. Dalam pelaksanaan acaro ritual contohnyo, upacaro tu dipimpin jo ketuo adaik di suatu daerah. Biasonyo tokoh adaik yang labiah tuo dan banyak pangalaman labiah cadiak dan gigiah dalam mamutuskan masalah. Urang nan biso msnyalasaian masalah dalam suatu daerah.


Bagi kalian nan binguang ba a caronyo ka Jogja dari Padang berikut ambo jalehan caronyo berdasarkan dari pengalaman liburan ambo. Pertamo, kalian bisa naiak pesawat di Bandara Internasional Minangkabau (BIM) di Katapiang dengan tujuan Jakarta (Bandara Soekarno-Hatta atau Bandar Halim Perdanan Kusuma). Langkah kaduo, setelah sampai di Jakarta kalian naiak damri tujuan Stasiun Gambir. Terakhir, ambiak kereta api tujuan Stasiun Yogyakarta. Kalian bisa manggunoan kereta api ekonomi ataupun eksekutif. Kalau punyo anggaran nan labiah ancak naiak kereta nan eksekutif karano labiah nyaman. Setelah dapek tiket kalian tingga duduak manis se di ruang tunggu kereta sampai kereta datang dan mambao kalian ka tujuan.


Namo den ani, malam ko kami sadang duduak duduak di ruang tamu sambia manonton tv dan manunggu ayah baliak karajo. Sakitar jam 8 malam ayah den baru baliak karajo. Ayah mambok ciek kantong asoy gadang yang kami indak tau apo isinyo. Aden samo kakak den cika langsuang balari katampek ayah dan maambiak asoy tu karano kami penasaran. Kironyo didalamnyo ado banyak lanjo lanjo, ciki ciki. Pas mato den mancaliak ado karipik kantang, den langsuang nio maambiaknyo tapi kalah capek jo kakak den yang alah duluan maambiaknyo. Aden pun ndak tarimo, aden marengek ka ayak karano itu karipik kantang raso ayam panggang kasukoan den bana, dan ayah mambali ceknyo. Akianyo den ditanangan dan disuruah babagi.


buah apel adolah buah nan umum di sobokan di tiok tukang buah di pinggia jalan. buah apel ko dikenal sabagai buah nan punyo banyak manfaat kesehatan. kayo akan babagai nutrisi baiak, buah ko bisa mambantu manjago dayo tahan tubuah dan jo manangkal babagai jenis panyakik. adopun manfaat dari buah apel ko yaotu malawan alzheimer, mancegah kanker, manstabilan gulo darah, manurunan resiko struk, mangurangi resiko takanai panyakik jantuang, mambantu paru paru labiah sehat dan baiak, mambantu maubekan asma dan lain lain. untuak haragonyo pun masih tagoloang tajangkau, jadi ayoklah labiah banyak mangonsumsi buah ko supayo tubuah kito tahindar dari panyakik panyakik nan tadi kito alah sabuikan!


Pisau dapur adolah salah satu alaik masak pantiang. Pisau dapur ko ado banyak jenisnyo pulo, dan satiok jenis nyo punyo fungsi nan beda-beda lo. Salah satu nan paliang acok wak tamui adolah pisau dagiang. Jenis pisau ko biaso digunoan untuak mamotong dagiang. Bantuak pisau ko labiah petak dan gadang dari jenis pisau lainnyo. Ukuran pisau ko rato-rato 18 cm.  Pisau ko pun labiah taba dan ujuangnyo ndak lancip bantuak pisau biaso. Pisau ko bisa digunoan untuak mamotong dagiang nan taba dan tulang rusuak. Ndak hanyo tulang nan taba, pisau ko bisa digunoan untuak maotong tulang nan tipih bantuak tulang ayam.


Sayur dan buah adolah makanan yang ancak awak konsumsi satiok harinyo, tapi ndak saketek lo urang yang ndak suko makan sayua dan saketek makan buah padohal makan buah dan sayua satiok hari bermanfaat bagi awak. Sayur bayam contohnyo kan tamasuak sayua hijau yang banyak kandungan baik didalamnyo untuak tubuah awak. Manuruik ambo urang yang ndak suko sayua dan saketek makan buah mulai dari kini harus dibiasoan dari pado makan-makanan instan se. Para ahli juo alah mangecek an untuak mangkonsumsi 5 porsi sayua dan buah satiok hari. Baa kok indak, kaduo jenis makanan ko manganduang zat gizi vitamin dan mineral yang dibutuhkan oleh badan awak.


Sintia areta lubis, itulah namo den biaso di panggia reta. Aden adolah anak katigo dari tigo basudaro. Artinyo den anak bungsu. Amak apak den mambukak usaho estoran nan kini alah gadang dan punyo banyak cabang. Restoran nan di bukak adolah restoran khusus makanan japing, karano amak den blasteran japang dan amak den hebat bana masak masakan japang. Apak den baitu pulo, nyo ndak dari japang tapi nyo punyo kamampuan masak nan indak main main, sangek hebat. Den nio manuruikan jajak urang tuo den, makonyo den nio masuak SMK jurusan tataboga dan kuliah di jurusan nan samo pulo. Bia den bisa baraja banyak tantang makanan dan baraja caro mambueknyo. Supayo den bisa jadi takah urang tuo den atau bahkan labiah hebat.


Meli nio pai liburan, waktu amak jo apak nyo ado dirumah langsuang nyo kecek an kalau nio maajak liburan soalnyo alah bosan dirumah se. Amak jo apak meli ko satuju se tinggal tantukan nio liburan kama. Hal yang ambo lakukan katiko itu adolah yang patamo mancari tampek wisata dari internet, kaduo tantukan kapan nio liburan nyo, katigo awak cari lokasi yang strategis, dan yang tarakhir caliak cuaca ditempat liburan tu. Alah salasai siap sadoalahnyo, awak alah tau loh nio kama dan sampai di tempat tujuan nio manga se langsuang lah awak buek jadwal kasitu. Pilihan yang meli ambiak adolah liburan ka lombok, pas diagiah tau ka amak jo apak nyo mereka satuju lo. Sampai di tampek liburan meli sanang bana menjalaninyo.


Sepak takraw marupokan permainan bola kecil yang memadukan duo teknik olahraga populer, yaitu voli dan sepak bola. Permainan sepak takraw mirip samo permainan voli, tapi kalau dalam sepak takraw dalam bertahan jo menyerang lebih banyak manggunoan kaki. Perbedaannyo samo permainan voli adalah pemain sepak takraw indak buliah melakukan kontak bola jo tangan atau lengan. Pemain hanyo dibuliahkan untuak menggunoan kaki, kapalo, dan ado untuak menyentuh bola. Istilah sepak takraw tasusun dari kato "sepak" yang berarti manendang dalam bahaso Melayu dan "takraw" yang bearti bola rotan dalam bahaso Thailand. Tujuan dari permainan iko adalah menendang bola melewati net dan ka lapangan lawan untuak mencetak point.


Sia disiko nan alah gadang tapi masih suko makan permen? Pasti banyak. Apolai mangulek permen ko dipacayo bisa mancegah dan mahilangan raso bosan dan raso kantuak dari hiruk pikuk nyo karajo. Tapi tahu kah kalian kalau makan permen balabiahan akan manyebabkan kerusakan pado gigi. Gulo pado permen tu mahasilan zat asam nan babahayo bagi plak gigi. Jadi gigi kalian labiah acok keropos dan ompong. Jan sampai umua masih mudo tapi gigi lah ndak ado. Selain tu kanduangan gulo pado permen ko tamasuak tinggi sahinggo bisa manyebabkan panyakik diabetes tipe 2. Oleh karano tu, sayangi diri awak dengan jan talampau acok mamakan permen.


Satalah kurang labiah 2 tahun harus bapisah jo bioskop karano COVID-19, kini akhirnyo masyarakaik bisa mulai baliak ka bioskop untuak manonton film-film tabaru nan ka tayang. Untuak mahindari karamaian demi mamatuahi protokol kasehatan nan masih balaku, banyak urang nan baraliah\ mamasan tiket sacaro online. Salain mahemaik wakatu, mamasan tiket online juo labiah praktis. Salah satu aplikasi nan bisa digunoan untuak mamasan tiket online adolah Tix ID. Caronyo cukuik mudah, partamo jiko alah mampunyoi akun, wak bisa langsuang log in ka aplikasi jo mamasuak nomor hp dan password nan alah tadaftar. Kaduo, piliah lokasi teater sasuai kota tampek manonton. Katigo, klik film nan akan ditonton. Kaampek, tantuan tanggal tayang, tipe teater, dan jam tayang. Jiko alah dipastian batua, klik 'Bali Tiket' di bagian bawah. Salanjuiknyo, piliah kursi sasuai kainginan. Taakhia, pastian informasi pamasanan tiket alah batua. Jiko alah, klik 'Bayia Kini' wak ka dimintak mamasuakan PIN Dana untuak verifikasi. Jiko pambayian alah takonfirmasi, tiket akan langsuang masuak ka bagian pamasanan di aplikasi Tix ID wak.


Alaik teknologi lainnyo nan ado dirumah ambo adolah alaik toaster. Alaik Toaster ko adolah pamanggang roti jadi sabuah alaik yang digunoan untuak mamanggang roti. Kalau dek ambo baguno bana iko, kareno ambo suko roti tawar yang dipanggang. Mamakai iko pun mudah bana, patamo ketahui dulu jenis toasternyo, kaduo masuak an roti ka panggangan, katigo atur tingkek panggangan, siap tu piliah tingkaik nan randah, alah tu turunan tuas panggangan, angkek roti dan lapehan roti yang tasangkuik. Baa mudah bana kan caro pamakaiannyo, kareno itu banyak nan mampagunoan iko supayo labiah praktis. Mamanggang manggunoan iko pun indak mamakan wakatu yang banyak kareno cukuik tunggu 1 sampai 2 minik.


satalah mangerjakan ujian selama 7 hari barturut-turut kini Lisa mamutuihkan untuak manghilangkan rasa stresnyo jo pergi karaoke barsama kawan-kawannyo. Inyo maraso telah manghabiskan bagitu banyak energi  untuak manghadapi ujian akhir selama 7 hari barturut-turut tasabuik. Satalah sampai di Karaoke inyo mangeluarkan unek-uneknyo tahadok soal nan diberikan dalam ujian tasabuik. Di ma soal ujian itu sangek susah dan Lisa maraso inyo indak bagitu baik dalam mangerjakannyo. Namun bagaimanapun ujian tasabuik telah dilakuan Dan hasil indak dapek diubah sahinggo Lisa haruih mangerjakan sesuatu untuak manghilangkan rasa stres dan khawatirnyo tahadok ujian tasabuik. Di Karaoke Iya sering bana mamutar lagu nan mamiliki Beat kuat sahinggo inyo dapek barteriak dan mangeluarkan emosinyo. Katiko melakuan  karaoke Lisa sering bana barloncat sambil barnyanyi untuak mangembalikan mood-nyo lagi.


Mungkin el clasico terlalu malam untuak ditonton dek urang nan karajo pagi. Namun kalian indak usah risau, kalian tetap bisa manonton partandiangan nan indak kalah paneh dari el clasico, yaitu derby Manchester. Derby Manchester marupokan partandingan nan mampatamukan klub paliang sukses di Inggris, Manchester United malawan Manchester City nan sadang barado di maso jayanyo. Partandingan iko ndak kalah kareh dari el clasico. Pamain bintang pun banyak nan bamain di laga iko. Sabuiklah namo-namo seperti Rooney, Tevez, Robinho, Scholes, Roy keane, De Bruyne, dan Vidic pernah bamain di derby Manchester. Laga iko manjadi samakin paneh mangingek kini Manchester City sadang barado di maso jayanyo sahinggo bisa mambarikan parlawanan untuak MU.


Pas maso gampo 2009, adiak den satu-satunyo, masih dalam kandungan. Adiak den padusi, kalau laki-laki ka dibuek ayah den namonyo gempa, dek tahun itu acok gampo. Sabanayo den waktu tu tingga di kampuang ayah den, di rumbai. Tapi dek ibu den hamil inyo tingga di kampuang kami tinggaan kini, biar pas malahiaan sanang dan fasilitasnyo lengkap. Patuiknyo den tingga jo ayah den baduo, dek den takuik gampo-gampo taruih, den marengeklah ka ayah den nio ka tampek ibu den, jadi di turuik ayah den lah. Jadi kami tingga batigo untuak samantaro di kampuang kariang. Pas di kampuang kariang gampo tajadi lo liak, pas itu den samo almarhum uwo den, sadang di lapau. Sakik kueknyo gampo tu uwo den sampai tajatuah, dan den jo uwo den kalua dari lapau tu mancari tampek yang aman.


Sakolah tunas bangsa kini sadang mangadoan pertandingan badminton dan yang dipiliah mawakili kelas 12 ips adolah fikri soalnyo inyo hobi bana main badminton. Hobi fikri ko indak sekedar main-main se tapi inyo fokuskan lo mampalajari teknik bamain badminton. Akhirnyo fikri yang dipiliah untuak mawakili lokal 12 Ips dan inyo nio lo untuak ikuik pertandingan ko. Sabalum pertandingan tantu si fikri ko balatiah taruih untuak hasil yang maksimal. Siang kini di lapangan fikri enjoy bana dan ndak ado maraso tatakan. Akhirnyo perjuangan fikri ndak sia-sia lokal 12 IPS manang juaro 1 pado pertandingan siang hari ko, urang salokal 12 Ips sanang bana dan maucapan salamaik ka fikri.


Cukuik mangureh utak katiko karajo di bank bagian marketing. Sabananyo ado sanang dan duka nyo juo, walaupun kadang ambo jadi iri jo anak bank yang malayani sebagai teller atau CS. Kalau ambo ko kan di kantuanyo, tapi indak bisa duduak-duduak se di kantua. Kareno ambo harus juo mancari nasabah. Manuruik ambo marketing ko karajo yang gampang-gampang susah, kareno tugasnyo mambuek nasabah yakin tahadok fasilitas bank nan diaagiah tau tu. Lamak nyo kareno bisa kama-kama dan indak duduak se di kantua, kalau kawannyo lamak dan bisa diaajak kontribusi lai jo lamak karajoan iko. Apolai kalau banyak nasabah yang tertarik jo apo nan ambo kecek an.


Kapatang ambo lewat lotek amak gantiang dakek simpang Gantiang, Parak Gadang, favorit ambo dan keluarga. Loteknyo emang laris bana. Disinan urang rela antri lamo-lamo cuma untuak mancicipi lotek legendaris di kota Padang ko. Urang nan mananti lotek biasonyo tagak mangalilingi uni nan mambuek lotek. Tamasuak ambo. Ambo nio mancubo buek lotek ko di rumah dengan mamparatian apo bahan dan ba a caro mambueknyo. Jadi pertamo tu bawang putiah, kencur, daun limau, cabe rawit, garam, gulo merah digiliang. Abis tu kok lah aluih nan digiliang tadi campua jo kacang tanah di giliang kasa. Nah, abis tu agiah gulo merah dan aia angek stek. Siap tu perasan jeruk kesturi. Terakhir masuak-masuak an se isian sayua-sayua mode lobak, lalidi, tahu putiah, kacang panjang, dan mie kuniang. Aduak. Agiah karupuak jo bawang goreng. Lotek siap dimakan.


Banyak jenis olahraga nan dapek digunakan sabagai media untuak manurunkan barek badan sacaro efektif dan sehat yaitu partamo dengan jalan kaki jenis olahraga iko sangek mudah untuak dilakukan katiko malakukan program diet karano bajalan kaki adalah hal nan paling mudah untuak dilakukan. Nan keduo yaitu lari, jenis olahraga iko jugo mudah dilakukan karano begitu banyak tampek nan manyediakan untuak olahraga lari ini. Ketigo dengan zumba atau aerobik, jenis olahraga ciek iko mamerlukan banyak sekali gerakan sahinggo tubuh akan aktif bagerak dan mangeluarkan keringat serta mangurangi lemak. Taruih olahraga lainnyo nan  nan bisa dilakukan untuak manurunkan barek badan yaitu dengan nan bisa dilakukan untuak manurunkan barek badan yaitu basepeda. Namun manfaat olahraga iko akan dirasokan katiko diimbangi dengan pola makan nan taatur serta sehat.


Cici marupakan urang nan tatarik dengan olahraga ekstrem Salah satunyo yaitu tajun payung. inyo manyukai baada di ketinggian sahinggo inyo mamiliki cabang olahraga ekstrem iko sabagai madia untuak manyalurkan minatnyo tasabuik. Awalnyo Cici pergi ka salah ciek tampek wisata nan ado manampilkan tajun payung sahinggo inyo pun tatarik untuak bagabung ka cabang olahraga ini. Satelah malakukan pendaftaran dan baraja untuak tajun payung kini Cici alah  mandapekkan sim untuak tabang.  SIM iko digunakan untuak malakukan tajun payung basama kawan-kawannyo nan mamiliki hobi nan sama tahadap olahraga ini. Selama 5 tahun Cici bagabung ka dalam olahraga ekstrem iko mambuek Inyo mamiliki begitu banyak pengalaman dalam tabang.


Sabagai kitchen crew, Yogi batugas mamberesan bahan-bahan masakan jo alat makan. Katiko Yogi sadang didapua untuak manjalani tugehnyo, Yogi malah malamun sabanta dek gara-gara tapikia ado suatu masalah. Disitu, Yogi manggunoan pinggan data untuak makanan bakuah dan alhasil makanan tu indak dapek manampuang kuah dari makanan tasabuik. Akhianyo, Yogi langsuan tasadar dan langsung mamberesan masalah nan inyo pabuek barusan. Indak lamo, juru masak tibo masak ka dapua sudah manyalaisaan urusannyo dibalakang. Mancaliak makanan banyak nan tabuang mambuek juru masak batanyo ka Yogi. Dan katiko Yogi salasai dari mambarasihan makanan nan alah tabuang, Yogi mambantu juru masak untuak mamasak baliak makanan nan harusnyo alah baantaan itu.


Mamasak sayuran bisa maubah nutrisi, beberapa jenis sayuran justru maningkek kanduangannyo saat dimasak, tapi jenis lainnyo justru bakurang. Neha Pathania, ahli diet dari India, manyabuikan kalau nutrisi dalam sayua paliang ndak stabil yaitu vitamin C dan B. Apolai kalau masaknyo dengan caro diabuih. Vitamin B dan C tu laruik dalam aia, makonyo nutrisi dalam sayua malah jadi bakurang kalau diabuih. Mangukus bisa jadi alternatif untuak mamasak sayua salain diabuih. Tapi kalau nio tatap diabuih, aia abuihan nyo harus dimakan juo. Jadi mulailah diparatian baa caro maolah sayua tu, caro nan wak pikia labiah sehat sabalunyo kironyo malah mangurangi gizi dari sayuran.


Waktu SD ambo dan kawan-kawan pai papisahan ka kawasan Puncak Bogor. Di Puncak Bogor kami manginap di salah satu villa di Mega Mendung. Villa nan kami tampati adolah villa Grand Cempaka. Villa Grand Cempaka bisa disewa lewat aplikasi nan ado di hp kito. Hargo sewa villa grand cempaka adolah 300.000 rupiah. Villa ko mampunyoi jarak sakitar 13 kilo dari sirkuit internasional sentul. Kamudian villa iko bajarak sakitar 39 kilo dari museum Purna Bhakti Pertiwi. Villa Grand Cempaka mampunyoi banyak fasilitas nan bisa dinikmati dek para tamu. Bahkan di Villa Grand Cempaka mampunyoi tampek kebugaran sahinggo kito bisa mahabiskan waktu pagi dengan baolahraga.


Sekolah ambo tu satiok tahunnyo pasti selalu maadokan class meeting. Acara class meeting ko biasonyo terdiri dari perlombaan-perlombaan contohnyo adolah perlombaan bidang olahraga. Mulai dari olahraga sepak bola, futsal, bulu tangkis, dan lain-lain. Nan uniknyo perlombaan bidang olahaga ko pun ado nan khusus untuak padusi-padusinyo. Jadi walaupun bidang olahraganyo jarang ado peserta padusinyo tapi di perlombaan kali ko padusi buliah ikuik kalau memang pesertanyo ado. Contohnyo sepak bola. Kan jarang padusi nan batandiang sepak bola, tapi class meeting sakolah ambo tahun ko maadokannyo. Ambo pun ikuik jadi salah satu pesertanyo. Sero lo main bola sambia mamakiak-makiak. Namonyo se padusi nan main jadi agak lawak gitu jadinyo.


Salain itu aden adolo mamasak gulai toco samo jo amak den. Gulai toco ko adolah hidangan tradisional bagulai nan dikenal di masyarakaik minangkabau. Sasuai jo namonyo, hidangan iko babahan dasar dari tauco nan dimasak manggunoan santan. Tambahan bahannyo dapek barupo udang, buncih, tahu, patai, rimbang dll sasuai salero masiang masiang. Gulai ko kuahnyo bawarna putiah dan agak baminyak karano santan tadi. Hidangan iko acok dimakan atau disuguhi sabagai sayua pado katupek atau lontong ditambah jo karupuak merah yang baru di goreang untuak sarapan pagi cocok bana. tapi ado juo urang nan mamakannyo sarato jo nasi dan rasonyo indak ka barubah tatap lamak.


Masjid Istiqlal talatak di daerah Jakarta Pusat dan basubarangan dengan Gereja Katedral. Masajik ko talatak masih dakek jo Monas. Pembangunan masajik ko diprakarsai oleh Presiden RI nan pertamo yaitu Ir. Soekarno. Batu pertamo sabagai tando di mulainyo pembangunan masajik ko dilatak an oleh Soekarno pado tanggal 24 Agustus 1961. Selain untuak melakukan aktifitas ibadah masajik ko acok lo dijadikan sabagai tampek wisata kerohanian bagi masyarakaik setempat bahkan masyarakaik dari pulau Jawa. Kemegahan masajik istiqlal ko nan acok disiarkan lewat tv mambuek urang nio sumbayang di masajik ko. Satiok acara-acara gadan seperti sambayang rayo atau bahkan sambayang jumat pejabat-pejabat tinggi negara acok basambayang di masajik ko.


Hotang (Hotdog Kantang) adolah salah ciek makanan jalanan Nagara Korea. Kini ko, Hotang pun alah banyak pulo ditamuan di Indonesia. Proses pambuatan Hotang ko cukuik mudah dan bahan-bahan nan digunoan mudah ditamui di lapau-lapau ketek sakalipun. Bantuak namonyo, Hotang iko babahan dasar kantang dan sosis nan beko dirakekan jo adonan tapuang tarigu, tapuang maizena, talua, susu, aia, jo panyedap raso. Caro mambueknyo pun cukuik mudah. Partamo, Siapan adona parakek talabiah dahulu jo mancampuan sado bahan yang ado. Kaduo, tusuak sosis pakai lidi yang khusus disadioan untuak makanan. Katigo, caluakan sosis nan alah ditusuak tadi ka dalam adonan tapuang, sudah tu dibaluri jo kantang nan alah dipotong kotak-kotak. Salanjuiknyo, takan takan hotang manggunoan tangan sampai padek supayo adonan dan kantang marakek samparono ka sosis. Salanjuiknyo, goreng hotang jo minyak angek dan api ketek. Kalau warnanyo alah saketek cokolaik, angkek hotang dan hotang siap disajian.


Pado satiok tanggal 10 bulan Zulhijjah marupokan hari rayo yang diperingati umat muslim, yaitu hari hari raya Iduladha. Hari rayo ko memperingati peristiwa kurban, yaitu katiko Nabi Ibrahim basadio mangorbankan puntranyo Ismail sabagai wujud kepatuhan terhadap Allah. Sasalum Ibrahim mangorbankan putranyo, Allah mangganti Nabi Ismail jo saikua kambiang. Untuak mamparingati kejadian ko, binatang ternak disembelih sabagai kurban satiok tahun. Diharamkan bapuaso bagi umat muslim di hari rayo Iduladha. Pado hari Iduladha, umat Islam melakukan sholat Id bajamaah di pagi hari. Sasudah sholat, penyembelihan binatang kurban dilaksanakan. Sapatigo dagiang binatang kurban dikonsumsi dek keluarga yang bakurban, samantaro sisonyo disadakahkan atai dibagikan ka urang lain.


Pado tahun 2019 ambo mampunyoi pengalaman liburan nan sangaik bakasan. Waktu itu ambo pai ka Dunia Fantasi atau nan labiah dikenal sabagai dufan. Dufan adolah tampe wisata nan talatak di Provinsi DKI Jakarta. Dufan partamo kali dibuka pado tanggal 29 agustus tahun 1985. Ado ciek fakta nan mungkin ndak banyak diketahui dek urang, yaitu salain manjadi tampek wisata, dufan bafungsi juo sabagai kawasan endutaiment fisika. Di Dufan pangunjuang dimanjokan dengan permainan nan mampunyoi teknologi tinggi. Permainan itu tabagi ka dalam 9 kawasan, yaitu Indonesia, Jakarta, Asia, Eropa, Amerika, Yunani, Hikayat, Kalila, dan Fantasy light. Di dufan pangunjuang pun mandapekan fasilitas umum nan bisa digunokan sacaro gratis.


Kahyang skinline adolah tampek baru yang viral bana jadi yang kasitu pun rami. Tampek ko berada di Lembah bukik saroja wonosobo. Wisata baru ko menawarkan lanskap hijau yang mamanjaan mato awak jo hawa sajuak khas perbukitan. Marasoan suasana di situ bisa mambantu awak manghilangkan penat dan stres, awak bisa juo mancaliak gagahnyo duo gunuang kembar, sumbing, dan sindoro yang nampak bana dari dakek. Jadi iko adolah tampek wisata baru yang ancak kalian datangi, untuak kalian yang nio manyajuak an mato dan mananangkan pikiran bisa pai ka Kahyang Skinline. Awak bisa naiak jembatan kaca dan naiak ka jaringan laba-laba yang dibawahnyo yang langsuang maadok ka Talaga Menjer jo aia hijau kabiruan.


Urang minang punyo juo rumah adaik daerah khas Minangkabau yaitu Rumah Gadang. Rumah Gadang adolah rumah adaik yang barasa dari daerah Sumatera Barat. Indak di minangkabau se kadang awak ado manjumpoi rumah adaik ko di daerah lain, seperti dirumah urang minang yang marantau ataupun tampek urang manjua Nasi Padang. Arsitektur Melayu sangat kental jo bangunan rumah tradisional, rumah adaik gadang ko. Bantuak rumah gadang ko bisa juo di jumpai di negaro tatanggo yaitu Malaysia. Manuruik  urang dulu iko bukanlah pancurian budaya tapi karena adaik istiadaik awak yang masih sarumpun jadi bantuak sarupo. Rumah gadang ko bantuak namo nyo yang berarti gadang atau "Besar" dan ancak bana atok nyo.


Di desa nan Lisa tinggali saat iko mamiliki kehidupan nan sangek barbeda katiko inyo barada di kota. Di sini Lisa haruih jago pagi untuak mambereskan rumah dan melanjutkan aktivitas lainnyo. Lalu katiko maghrib tibo Lisa pergi ka masjid untuak salat barjamaah serta tadarus barsama kawan-kawan nan lain. Karano di desa nan Lisa tampeki saat iko mamiliki cuaca nan cukuik dingin mambuek inyo  tatidur lebih cepat dibanding katiko inyo di kota. Jam 9 malam adolah jam tidur Lisa karano inyo lebih cepat mangantuk satalah manjalani aktivitas nan banyak di siang hari. Selain itu katiko hari libur Lisa biasonyo manghabiskan waktu di kebun atau di sawah nan inyo miliki. Lisa sering bana mangelola kebunnyo agar lebih taawat dan manghasilkan buah nan dapek digunakan sabagai bahan masakan ataupun untuak dijual.


Danau toba adolah salah satu danau terbesar nan ado di Indonesia. Danau toba talatak di Sumatera Utara. Sia nan mangiro kalau danau toba nan indah dan sangat menawan ko punyo carito tersendiri nan tersebar di rakyat sekitar. Ado nan mangecek an basonyo danau toba ko berasal dari ibo hati seorang anak petani dan bininyo nan diberangan dek ayahnyo. Diketahui kalau apak ko manikahi bini nyo nan sabananyo adolah ikan nan barubah bantuak jadi wanita rancak katiko nyo mamanciang di sungai. Suatu hari  anaknyo ko diberangan dek apaknyo karano maabihan bekal apaknyo di ladang. Katiko apaknyo mangecek an kalau inyo adolah anak ikan seketiko anak bininyo pun mahilang dan muncullah aia dan manyarupoi talaga nan awak kenal dengan namo Danau Toba.


Salah satu acara adek nan masih dilakukan sampai kini yaitu pacu jawi nan marupokan salah satu acara adek nan biaso dilakuan di Tanah Datar, Sumatera Barat. Dalam satu bulan satiok tahunnyo akan ado acara iko saco bagiliran. Acara nan dimulai dari daerah Kecamatan Pariangan lalu Kecamatan Rambatan, Kecamatan Limo Kaum, Kecamatan Sungai Tarab. Acara ko dilakukan di tanah balumpur sahinggo mambuek acara labiah nampak manantang dan banyak urang manyukoi acara ko karano menyenangkan. Media utama dalam acara iko yaitu manggunoan jawi nan alah dilatiah sabalumnyo untuak diajadian dalam perlombaan. Partisipasi dalam acara ikopun diikuti samo banyak masyarakat nan nio mamariahkan acara.


Film Hollywood indak diraguan lai kualitasnyo. Ado banyak film ko nan alah tanamo dan mandunia. Salah ciek film serial Hollywood nan mangawani maso ketek anak 90an dan tatap balanjut sampai kini adolah film Harry Potter. Film Harry Potter ko adolah film batema cakak cakak, jo fantasi. Film  nan di angkek dari sabuah novel bajudul samo nan di buek dek J.K Rowling. Seialnyo di poduksi dek Warner Bros. film ko sampai kini tadiri dari 8 season nan rancak. Film ko bacarito dari awal mula kalahiran Harry dan dan pajalanannyo masuak ka sakolah sihir. Disiko inyo baraja sihir, sobok samo kawan dan bapatualang basamo. Banyak kaseroannyo nan mambuek awak nak sarato masuak ka film ko. Satiok season manyadioan patualangan nan babeda tapi tatap bakalanjuikan. Satiok season film ko taruih banyak panontonnyo.


Ambo kalau sadang galau pasti bawaannyo nio melakukan aktivitas-aktivitas fisik. Antah itu baolahraga, barasiah-barasiah rumah, dan kegiatan lainnyo. Nan penting bisa manyibukkan diri dan mangaluakan karingek. Memang kebiasaan ko alah dari ketek ambo lakukan. Misalnyo siap kanai berang dek gaek pasti pelampiasannyo tu bongka-bongka kamar, barasiah-barasiah kamar, dan baolahraga ringan. Ndak tau dek a tapi manuruik ambo katiko salsai baaktifitas tu ambo selalu maraso labiah tanang dan pikiran pun labiah janiah dalam bapikia. Ternyato berdasarkan jurnal-jurnal nan ambo baco saat kuliah kini baberes-beres rumah samo artinyo sadang melakukan olahraga ringan dan ternyato olahraga ringan bisa maningkek an kesehatan mental dan suasana hati.


Seafood ko punyo banyak manfaat bagi tubuah kito. karano bisa manyehatkan jantuang karano makanan lauik ko banyak manganduang asam lemak omega . kanduangan ikolah nan bisa mambantu manyehatan jantuang, tamasuak panyakik kardio vaskular, saparti stroke, sarangan jantuang, hinggo aritmia. salain itu makanan lauik ko baiak untuak kesehatan tulang jo sendi. contoh ikan nan baiak untuak tulang jo sendi adolah ikan salmon jo ikan tuna karano bisa mandukuang partumbuahan tulang dan penyerapan kalsium nan baiak. kamudian makanan lauik kp bisa manjago kesehatan mato, maningkekan kamampuan utak, manjago kesehatan mental, manjago kesehatan kulik, mandukuang proses kehamilan, jo manguekan sistem kekebalan tubuah kito.


Banyak caro yang bisa kito lakuan katiko sadang stress. Salah satunyo adolah mandangan music. Parawatan diri atau nan biaso disabuik self care bisa dilakuan dengan caro dangan music, mandangan music dapek mambuek jiwa labiah tanang, rileks, dan mangurangi cameh. Piliah music yang manyanangkan dan manangkan. Dari dulu music alah manjadi alat untuak panyambuahan. Caro karajo music dalam mambantu mangurangi stress adolah mangaliahan parhatian dan manyalurkan emosi. Piliah lagu nan disukoi, ikuik banyanyi dan lapehan baban nan ado dibadan. Pun kito bisa mandangan music katiko pagi untuak manaiakkan mood, karano mood yang rancak diyakini dapek mambuek kito manjalani hari jauah labiah elok.


Salain Aua Sarumpun, kawan-kawan wajib juo mangunjuangi kelok 44 jikok bakunjuang ka Sumatera Barat. Kelok 44 ampek talatak di Kabupaten Agam. Kelok 44 barado di daerah bukik nan bujuang di Danau Maninjau. Kelok 44 mampunyoi kelok dengan suduik 45 hinggo 60 derajat. Kelok 44 pun manjadi jalur dari tour de singkarak, salah satu acaro sepeda gadang di dunia. Salain tour de Singkarak, kelok 44 pun manjadi jalur tampuah ka palombaan paralayang. Terakhi, dari kelok 44 kito bisa manikmati kaindahan Danau Maninjau. Di kelok 44 pun kalian akan basuo jo cigak nan acok muncul di pinggia jalan. Jadi baa kawan-kawan? Tertarik datang ka kelok 44 dan mancubo langsuang sensasi jalan bakelok tajam?


Masjid adolah simbol bagi umaik islam sabagai tampek beribadah. Satiok hari di masajik azan bakumandang sasuai wakatu nyo yang babedo saketek di satiok daerah. Bantuak di masajik daerah Jakarta azan maghrib nyo masuak pado jam 18.12, sedangkan di masajik daerah Depok bakumandang pado jam 18.21. Wakatu shalat pasti akan babedo pado satiok daerah. Matohari yang baputa mangalilingi bumi salamo 24 jam akan bapangaruh jo wakatu masuak sholat. Salain tampek sholat, masajik biaso juo dipakai untuak kegiatan-kegiatan keislaman. Masajik jugo bafungsi sabagai tampek babagi ilmu. Masajik didaerah-daerah pun bantuak itu, banyak kegiatan yang bamanfaat bisa awak lakuan di dalam masajik ko.


Pagi hari ko ambo taragak bana jo kue pukis, kue pukis tu lamak bana biasonyo ambo bali di pasa pagi. Terakhir kali ambo makan kue pukis tu 2 hari kapatang. Kue pukis nan ambo makan patang tu harum bana apolai kalau awak bali pas baru diangkek jadi labiah taraso lamaknyo kue pukis tu. Baru 2 hari yang lalu ambo mambali kue pukis kini alah taragak lo baliak, pas juo amak ambo nio kapasa pagi ko jadi ambo titip se sekalian kue pukis tu. Kalau dipikia-pikia ambo alun pernah menemukan kue pukis yang ndak lamak, lamak se sadonyo yang ambo bali selamo ko.


Kini ado caro murah untuak mamanuh kabutuhan sahari-hari. Cukuik mancaliak produk onlie e-commers bisa jo murah mandapekannyo. E-commers pasti awak indak asiang jo iko lai. Iko adolah salah satu caro bisnis online nan sadang marak. Ampia samo jo marketplace sistem balanjo disiko indak hanyo sakadar mampromosikan barang tapi jugo mambantu dalam proses transaksi. Tapi kalau di marketplace sado barang bisa ado kalau di siko agak babeda. Karano e-commers hanyo manyadiokan barang dari website inyo sajo, inyo ndak mambuka lahan untuak panjua lain mampromosikan barangnyo. Atrinyo produk lain indak bisa bajualan disiko. Dari sagi transaksi samo sajo jo marketplace. Pambali tingga mangklik barang nan nio di bali kamudan takan bali. Satalah itu langsuang sajo transfer pitih sabanyak nan di tantuan. Salain itu transaksi dilakuan 24 jam. Karano itu mari pamudah balanjo malalui e-commers.


Dalam kegiatan mamasak, kaamanan adalah hal paliang paralu untuak diparhatian. Untuak makanan nan manggunoan kompor gas sabagai media untuak mamasak diparaluan untuak marawat kompor bia indak gampang rusak sahinggo salah satu tindakan keamanan dalam mamasak dapek tajamin. Caro untuak marawat kompor gas yaitu, mambarasiahan sela-sela atau tungku kompor bia kotoran indak mangareh dikompor nan dapek mambuek kompor capek rapuh. Kaduo, lap barulang kali untuak mamastian kompor indak baminyak. Katigo, Barasiahan secara berkala, contohnyo mambarasiahan bagaian dalam nan mamungkinkan untuak kotoran atau minyak-minyak manempel dibaliak kompor. Kaampek, Acok untuak mamareso regulator untuak mamastian patakan selang gas apo alah batua atau masih kurang pas lataknyo. Dengan mangikuikan tips-tips dalam marawek kompor manjadi salah satu usaho untuak manjamin keamanan dan kabarasiahan dalam mamasak.


Tampek wisata alam nan kini alah maningkek paminatnyo yaitu paralayang. Kini alah banyak urang nan mulai tagabuang ka dalam organisasi nan mauruih untuak paralayang. Hal iko manjadian banyak daerah-daerah pabukik an nan manawarkan objek wisatanyo yaiu paralayang. Tampek wisata alam nan manyadioan untuak paralayang kini alah cukuik gampang dicari. Apolai katiko alah serba online sahinggo mandapek an informasi mangenai tampek wisata iko labiah gampang. Daerah-daerah ketek nan punyo pemandangan atau alam nan rancak kini alah mulai mampromosian tampek wisatanyo kalua sahinggo banyak urang nan tatarik untuak bakunjung. Banyak masyarakat nan mandukung kegiatan daerah untuak manonjolkan objek wisata ko. Tampek nan banyak dikunjungi dek urang lua dapek mambuek pamasukan bagi daerah sahinggo sacaro indak langsuang dapek mambantu masyarakat untuak maningkekan perekonomian. Oleh karena itu, mari mandukuang daerah untuak manonjolan tampek wisata awak.


Olahragawan-olahragawan nan sangaik terkenal dan punyo banyak fans dulunyo adolah urang biaso-biaso se. Mereka adolah urang-urang nan hanyo punyo mimpi untuk bisa manjadi gadang dengan prestasi-prestasi nan manjadi targetnyo. Kalau diparatian para olahragawan ko memang mampunyoi lingkungan keluarga nan mandukuangnyo sahinggo mereka bisa mangembangkan minatnyo. Nan paralu awak ketahui untuak berhasil tu ndak cuma ciek jalannyo. Jadi kok awak punyo anak nan hobi olahraga dukuang se hobinyo tu karano biasonyo anak kalau alah suko dan hobi sesuatu pasti nyo akan menekuni hal tu. Apolai kok dapek dukuangan dari awak urang tuonyo. Mudah-mudahan nyo bisa jadi anak nan baguno bagi bangsa dan negara.


Kini Smart TV sangek Minati oleh masyarakat Indonesia karano dengan manggunoan TV inyo dapek mangakses YouTube nan biasonyo hanyo dapek diakses di handphone atau di laptop. Salah ciek Smart TV tabaik  yaitu dengan merek LG 49LJ550T. Merk televisi iko mamiliki desain nan ramping serta besar sahinggo dapek manonton dengan kualitas nan jernih  serta tajam.  Selain itu smart TV iko jugo alah dilengkapi dengan teknologi web OS 3. Hal iko manjadikan TV iko dapek internet dan bukan hanyo mangakses siaran channel TV saja. Tampilan nan dihasilkan begitu full HD sahinggo tayangan nan sadang ditampilkan pun dapek taaso begitu  nyata. Mako dari itu untuak kamu nan sadang mancari-cari TV saat ini, marilah mancubo salah ciek produk dari brand LG ini. Kelebihan nan banyak ditawarkannyo manjadi salah ciek keuntungan nan bisa kamu dapekkan.


Kegiatan liburan basamo keluarga indak harus salalu di lua rumah. Kadang kegiatan dalam rumah surang ko taraso labiah lasuah dan dakek dibandiang pai raun ka tampek nan jauah. Kegiatan nan bis dilakuan basamo di rumah misalnyo manonton TV atau film basamo. Kalau punyo Playstation di rumah bisa lo bamain PS basamo kelurga, kalau ndak banyak pilihan mainan bisa dimainan basamo bantuak monopoli, kartu, atau permainan papan lainnyo. Supayo tambuah lasuah bisa masak atau madoan acaro baka-baka basamo di rumah. Kegiatan nan dilakuan di rumah basamo ko bisa malatiah karajo samo antar anggota keluarga. Salain itu dapek lo mambuek anggota keluarga saliang dakek.


Patandiangan bakudo yang dilakuan dek babarapo urang yang manunggangi kudo, siap tu malaju kudo sia nan paliang capek sampai ka garis finis. Tantu urang yang manunggangi kudo juo bapangaruh jo kudo yang ditunggangi. Bakudo ko juo tamasuak olahraga yang digemari jo paro bangsawan pado zaman dulu dan kini olahraga iko alah tacaliak di kancah dunio. Bakudo juo dapek malatiah otoik inti, kareno katiko manunggangi kudo awak yang manunggangi kudo tu akan manggunoan otoik paho. Untuak kalian nan nio manikmati suatu olahraga dan dapek manfaaik yang elok juo bisa baraja manunggangi kudo. Iko juo tamasuak sunnah nabi selain dari baraja mamanah.


Pasti kalian alun pernah danga tampek wisata Saribu Rumah Gadang. Rumah gadang adolah rumah adatnyo suku Minangkabau nan mamiliki atok bagonjong. Tampek wisata ko talatak di Nagari Koto Baru, Solok Selatan. Tampek wisata ko sabananyo adolah komplek rumah tradisional. Makasuik namo dari tampek wisata ko saribu rumah gadang adolah karano di tampek ko awak bisa manamuan rumah gadang dengan jumlah banyak walaupun ndak sampai saribu. Total rumah gadang nan ado di komplek ko adolah 174 rumah gadang. Kok kalian pai balibur kasiko kalian bisa manyewo ciek rumah sabagai panginapan . Sambia manyaksikan tarian tradisional sarato mampelajari adat istiadat suku asli dari Minangkabau.


Jaman ko makin lamo makin canggih. Kalau dulu tv manggunoan sinyal antena untuak manonton sedangkan kini manggunoan sinyal digital. Jadi gambar nan awak tonton labiah barasiah dari sabalumnyo. Ndak akan ado lai siaran nan bakarimuak dan basamuik. Tapi untuak mandapek an sinyal digital ko ado lo caronyo. Kalau TV kalian alun mandukuang untuak mandapek an sinyal digital hal nan harus kalian lakukan adolah dengan mambali set up box. Set up box ko harus disambuangkan ka antena dan ka TV sahinggo bisa manangkok sinyal digital ka TV kalian. Sedangkan kalau TV kalian alah mandukuang untuak manarimo siaran digital kalian cuma paralu mambali antena digital. Itulah caro-caro nan bisa kalian lakukan sahinggo bisa manikmati siaran TV nan barasiah dan janiah.


Taman Mini Indonesia Indah (TMII) adolah salah satu tampek wisata nan banyak dikunjuangi dek masyarakat dari berbagai macam daerah nan ado di Indonesia. Bahkan tampek ko merupakan salah satu tujuan favorit bagi turis-turis nan bakunjuang ka Indonesia. Di TMII ko awak bisa mancaliak bantuak rumah adat dari Sabang sampai Merauke sahinggo ndak paralu repot-repot untuak mangunjuangi daerah satu ka daerah lainnyo hanyo untuak mancaliak bantuak rumah adatnyo. Jadi bagi awak nan di rantau, kalau taragak jo kampuang ranah Minang tingga pai se ka TMII. Singgah ka rumah gadangnyo. Biasonyo disitu acok lo ado bazar-bazar makanan, oleh-oleh kerjainan tangan nan berasal dari Sumater Barat.


Dima se kalian baolahraga mako kalian harus melakukan pemanasan talabiah dahulu dan melakukan pendinginan satiok salasai baolahraga. Iko ndak kecek ambo se do. Memang kecek dokter pemanasan dan pendinginan ko bamanfaat untuak maminimalisir resiko cedera saat baolahraga. Apolai kok kalian baolahraga manggunoan alat, misalkan kalian olahraga angkek baban pasti pakai barbel. Kalau kalian ndak melakukan pemanasan dan pendinginan mako kemungkinan kalian mangalami kajang otot tu pasti labiah tinggi. Kalau alah kajang otot pasti alah panjang lo carito. Kok parah tapaso lo baok ka rumah sakik. Kok tibo di rumah sakik beko pasti lah banyak lo nan kanai. Intinyo tu mancagah labiah ancak pado maubek an.


Usaho nan sehat tu adolah usaho nan punyo labo labiah banyak dari pado pengeluaran. Kalau labo usaho ndak bisa manutupi sado pengeluaran  dan baban perusahaan mako bisa dikecek an usaho nan sadang kalian jalani sadang marugi. Kalau usaho kalian sadang marugi kalian harus capek mancaliak laporan keuangan kalian. Apo nan manjadi penyebab kerugian. Jiko omset nan manurun mako kalian harus melakukan inovasi produk nan kalian jua supayo omset bisa maningkek. Jiko sado usaho alah dilakukan tapi masih alun bisa manutupi kerugian lakukan lah efisiensi karyawan. Dengan begitu usaho kalian akan labiah stabil sahinggo ndak akan mengalami kebangkrutan nan ndak awak harapkan.


Urang jabodetabek kalau nio wisata alam pasti ndak jauah dari kapulauan saribu apolai kalau urang yang nio liburan ka lauik dan jauah dari hiruk pikuk jakarta. Banyak bana pulau yang indah di siko ado pulau pari, pulau pramuka, pulau harapan, pulau hiduang dan lainnyo. Kalau kalian nio menikmati pamandangan jo kapa kalian bisa mengikuik an langkah barikuik. Patamo waktu nio kasiko kalian bisa mamasan tiket tour di aplikasi travel, kaduo kalau nio naik kapa untuk pai kapulau-pulau tu bisa membayia sasuai ketentuan, siapkan juo barang yang diparaluan dan fisik awak dalam keadaan sihaik saharusnyo. Bantuak itulah kalau nio ka pulau saribu, pamandangan nyo pun ancak .


Perkembangan media sosial di zaman kini sangaik pasek. Media sosial kini bahkan bukan hanyo jadi tampek urang untuak mancari hiburan, tapi jadi tampek urang mancari pitih juo.Salah satu pekerjaan nan mamanfaatkan media sosial adolah food vloger. Food vloger adolah pekerjaan nan karajonyo mambuek video mengenai suatu makanan atau minuman. Kamudian vidio itu akan diposting di media sosial. Media sosial nan dipakai untuak mamposting video biasonyo adolah youtube, tiktok, dan instagram. Biasonyo video nan dibuek barisi tantang ulasan dari suatu makanan. Nan diulas dalam video biasonyo adolah raso, hargo, dan tampek makanan tersebut bisa dibali. Salain itu, video biasonyo barisi mengenai makanan-makanan nan ndak banyak diketahui dek urang.


Pamainan olahraga paliang ditunggu-tungu dulu waktu ketek adolah baranang. Biasonyo masuk pelajaran olahraga SD kelas 5. Bamain jo aia adolah kasanangan surang dek dulu waktu ketek suko bana bamain aia. Palajaran olahraga waktu itu adolah palajaran nan ditunggu dan manjadi nilai palajaran tatinggi pulo. Balaja baranang di aia dangka sampai nan dalam. Baranang di tampek sampai bisa bolak baliak kolam baranang, manyalam samapi nan ditunggu bamain aia samo kawan-kawan sakelas. Dulu sempat nak mandalami olahraga ko, sampi ikuik kursus tiok minggu tapi apolah dayo sadonyo barubah katiko nio masuak ka janjang SMP. Balajar baranang kecek urang bisa mampatinggi badan jo pernasapan manjadi rancak manjadi alasan olahraga ko manjadi favorit katiko ketek.


Aktivitas mandaki gunuang memang sero apolai kalau urang nan alah hobi mandaki gunuang. Apolai kalau mandaki di hari libur kareno indak manggaduah kegiatan awak. Walaupun sero tapi perjalanan salamo di gunuang tu indak mudah dan barisiko. Apolai resiko nan paliang gadang kalau tasasek di gunuang. Langkah nan awak ambiak kalau maraso tasasek adolah sabagai barikuik. Patamo baranti kareno kalau awak samakin jalan mangko akan samakin tasasek, kaduo bapikia tanang dulu, katigo gunoan matohari sabagai jalan, siap tu batahan dengan pasadioan aia, siap tu paralu makan dan bangun tampek perlindungan, dan paralu tau bahayo sekitar. Kareno banyak hal nan bisa awak temui di dalam hutan.


Andi marupakan seurang pelari profesional nan sadang latihan di salah ciek lapangan tampek inyo  biaso latihan. Andi marupakan kebanggaan negara karano alah mamenangkan perlombaan lari ka Asia Tenggara. Hal inilah nan mambuek Andi taus malakukan latihan  sacaro keras dan rajin. Namun saat itu tajadi hal nan indak taduga katiko Andi malakukan  Latihan lari. Inyo indak sengaja tasandung oleh kaki kirinyo karano saat itu pikiran Andi sadang kacau. Inyo indak fokus dalam malakukan latihan dan tajatuh. Hal iko mambuek inyo langsuang marasokan sakit di kakinyo serta tangannyo karano posisi jatuhnyo mambuek otot Andi tegang. Hal iko mambuek Andi malakukan istirahat selama 3 bulan untuak manyembuhkan kakinyo dan mambalikkannyo seperti semula walaupun indak sekuat dan secapek inyo sabelumnya. Padahal  ciek bulan ka depan inyo akan ado partandingan malawan negara lain. Namun karano inyo tiba-tiba cedera inyo pun digantikan oleh atlet lain.


Jaman kini banyak nan bakarajo di kantua yang mancaliak layar komputer hampia 8 jam lamonyo. Duduak salamo itu mambuek banyak panyakik nan dapek timbua, apolagi urang-urang nan bakarajo barado pado usia nan bisa dikecek an masih banyak nan mudo. Sakik pinggang, ungguang, lihia sampai kapalo dek lamo bana dalam posisi nan samo tiok harinyo. Hal nan bisa dilakuan adolah olahraga nan dapek mambuek postur badan manjadi labiah elok dan jauah dari panyakik nyeri. Bisa dilakuan jo olahraga Pilates. Latihan nyo batumpu jo pamulihan dan panguek an badan. Fungisnyo ko dapek mampaelok an bantuak postur badan nan biasonyo baresiko sakik di pungguang.


Makanan nan kito konsumsi sahari-hari indak lapeh dari nan namonyo MSG. MSG ko manambah lamak raso makanan nak awak makan tiok hari. Tapi kironyo efek nan ditumbuan kalau kito makan terlalu banyak MSG ko ado lo ruponyo. Manuruik KEMENKES RI, pamakaian untuak MSG ko dibatasi 5 gram per hari tiok urangnyo. Jajanan pinggia jalan manjadi pemakaian MSG tabanyak. Samantaro, pamakaian MSG di satiok resep makanan manjadi hal wajib. Efek biasonyo yang dapek dari pamakaian MSG balabiah adalah sakik kapalo, takanan darah naiak, dan barek badan candaruang naiak. Untuak itu marilah basamo samo mengurangi pamakaian MSG di dalam makanan nan di masak tiok hari.


Sholat idul Fitri nan dilakukan katiko alah salasai malaksanakan puaso salamo sabulan di Bulan Ramadhan. Mako dari itu, tata caro untuak malakukan sholat idul fitri pun haruslah dimengerti. Tata caro malaksanakan sholat adolah sabagai barikuik. Hal partamo yaitu dimulai mambaco niek dan takbiratul ihram dengan mangucap takbir samo takah tata cara sholat biasonyo. Tapi ado perbedaan dengan sholat biasonyo yaitu jumlah takbiratul ihram. Dalam sholat Idul Fitri dalam ciek rakaat mampunyoi 7 takbiratul ihram. Satalah takbiratul ihram dilanjuikan mambaco do'a iftitah dan dilanjuikan mambaco surah Al-Fathihah dan ayat dalam Al-Qur'an. Satalah itu dilanjuikan untuak ruku' dan sujud. Satalah sujud malanjuikan ka rakaat kaduo dan diakhiri jo salam.


Affogato adolah salah ciek minuman janih kopi yang paliang diminati. Kopi ala Itaia ko artinyo dibanaman atau tabanam. Kopi yang babantuak sasendok es krim atau gelato raso vanilla di tambah jo sagaleh espresso angek. Jadi kaduonyo dilatakan di tampek tapisah dulu, pas nak diminum baru cucuaan espresso angek tadi ka dalam es krim. Buliah diaduak pakai sendok ketek bia esnyo lumer, buliah pulo diminum langsuang pas es alum cair dan diambiak pakai sendok ketek. Kopi ko lamak karano paik dari espresso taraso tapi langsuang dinetralan dek ado  raso manih dan krimi dari es krim vanilla. Dijamin kopi ciek ko bisa manjadi andalan kalau pai ngopi.


Manuruik den, Kebab Zahara ko mampunyoi cito raso nan khas nan asalnyo dari mayonaisnyo. tapi sayang pas nan aden bali saus jo mayonaisnyo saketek se jadi kurang taraso. Potongan dagiangnyo nan sakali ko kurang masak, tu potongan sayuanyo bantuak timun tu talampau gadang-gadang jadi kurang nikmat makannyo. Bantuaknyo abangnyo lupo maatakan plastik di kemasannyo. jadi sausnyo baserak kalua. Kemasannyo lah mantap konsepnyo, tingga dicabiakan stek dibagian ateh bisa langsuang dimakan. Samoga pambalian salanjuiknyo saus jo mayonaisnyo bisa labiah kental, potongan timunnyo agak diketekan dan indak lupo maalehan jo plastik supayo wak indak rugi sausnyo dek tabuang. Haragonyo alah sasuai. Pelayanan oke, mantap.


Waktu patamo kali datang dan mancaliak langsuang Taman Ismail Marzuki di dalamnyo banyak kata-kata motivasi, bangunan di sinan mampunyoi tema masiang-masiang yang maliputi galeri seni, planetarium, pusek palatihan seni, museum, perpustakaan dan lain sabagainyo. Jadi awak yang alun bisa kasitu lai tau baa gambaran apo se yang ado di Taman Ismail Marzuki ko. Taman Ismail Marzuki manjadi buah bibia usai revitalitasi salamo kurang labiah 3 tahun. Wajah baru Taman Ismail Marzuki yang unik dan instagramable manjadi incaran urang nan ka jakarta. Banyak hal nan positif yang bisa awak palajari katiko ka Taman Ismail Marzuki, Awak bisa lo bafoto di satiok kato-kato ancak yang ado di dindiang Taman Ismail Marzuki.


Lubuak rantiang marupokan wisata hidden gem nan ado di sumatera barat, labiah tapeknyo disubangek, kota padang. lubuak rantiang ko marupokan tampek wisata nan ado di tangah tangah hutan. dan uniknyo aia tajun ko ado kolam di tangah tangah aliran aianyo. maskipun hanyo satinggi 6 meter, namun aia tajun ko dikenal jo lubuak ngalauan atau sarasah lubuak rantiang ko manyuguahan panorama indah . alun lo dilengkapi jo aia nan bawarna kahijauan baniang nan sangaik manyegaran untuak baranang. kabarasiahan aia nyo karano aia tajun ko langsuang dari sumber mato aia nyo. aia tajun ko marupokan wisata nan alun tajamah dek banyak wisatawan.


hari ko mita jo kawan-kawannyo pai jalan-jalan ka bukik tinggi,Di situ mita banyak basobok karipik-karipik,sanjai,dll.pas mita jo kawan-kawannyo nak baliak,mita tibo-tibo ingek nak bali oleh-oleh untuk Urang dirumah,mita banyak mambali oleh-oleh,salah satunyo karipik balado.ditampek balanjo boli karipik tadi,karipik balado lah nan paling banyak urang boli.jugo sanjai,sanjai banyak lo urang nan mambali karano karupuknyo lamak. selain itu,mita banyak lo mambau oleh-oleh lainnyo,yang pasti oleh-oleh kas sumatera barat.kawan-kawan mita boli oleh-oleh khas sumatera barat.di sumatera barat memang tak asing dengan oleh-oleh yang dibawa oleh orang-orang banyak membawa keripik atau kerupuk lainnya, keripik yang dibawakan juga tidak rasa balado saja tetapi rasa yang lainnya juga.


Alam sajak sahulu alah manyadiokan makanan untuak bisa dimanfaatan langsuang dek manusia, karano itu kalian haru tau tumbuahan atau pohon mano nan tetap bisa mambarikan kalian nutrisi untuak batahan hiduik di alam. Aia mungkin adolah salah satu sumber kahidupan utamo, namun makanan adolah nutrisi untuak manjago tubuah manusia tetap segar. Karno energi nan baguno untuak tetap batahan hiduik. Baruntuang alam bebas ko bagitu elok kapado manusia dalam kondisi darurat kalian bisa mamanfaatan babarapo jenis tumbuahan ko sabagai makanan untuak batahan hiduik. Jamur, tumbuahan ko adolah makanan nan acok sobok dalam kahidupan sahari-hari, salain rasonyo nan lamak, iko adolah alternatif dagiang nan elok untuak para vegetarian.


Rumah adek suku Minang adolah Rumah Gadang. Barasal dari Sumatera Barat nan mampunyoi bantuak atoknyo nan khas. Atok nan runciang manyarupoi tanduak kabau iko alah banyak malalui proses nan cukuik panjang dimano dulunyo tabuek dari ijuak dan kini alah barubah manjadi manggunokan atok seng. Dibagian muko nan biasonyo tadapek ukiran-ukiran nan bamotif bungo, daun dan sabagainyo. Rumah gadang iko dibuek dengan bantuak akan maleba ka ateh tapi indak murah roboh karano goncangan karano desainnyo nan alah diatur sabaik mungkin. Rumah adek Minang nan banamo Rumah Gadang ikopun umumnyo mampunyoi panggung atau lantainyo indah manyantuah tanah sahinggo mamarlukan tanggo untuak mamasukinyo.


Kapatang ambo gantian solat jo kawan karano waktu itu ambo ndak baok talakuang. Katiko kawan ko solat ndak sangajo taparatian. Muluiknyo mambaco bacoan sholat saroman urang sadang magunyah karupuak alias bacapak dek sangkiang capeknyo. Gerakan solatnyo alah bukan bantuak urang sadang solat tapi sadang senam pagi. Capek bana tunggak tunggiknyo sahinggo taliek enerjik. Ditambah lo pas sujuik badangkang-dangkang bunyi lantai dek sangkiang capeknyo. Setelah nyo salasai sambayang barulah ambo agiah tau kalau awak melakukan gerakan solat ndak buliah takaja-kaja. Awak diperintahkan untuak badiam sajanak nan disabuik tuma'ninah. Itupun ado pado rukun Sholat. Setelah kejadian tu kawan ambo solat labiah santai dan ndak takaja-kaja.


Pacayo atau indak pabanyak makan buah samo sayua mambuek kulik rancak. Dari pangalaman pribadi ambo nan yang dulu jarang makan buah jo sayua, kini bakpo nan kadapek makanan tipe makanan ciek ko. Kulik manjadi jarang jarawek sarato manjadi sehat karano buang aia gadang manjadi lancar. Aktifitas ambo pas kuliah dulu nan lumayan padek nan mano ambo ikuik organisasi kampus lo mambuek ambo harus pandai-pandai manjago badan jo kulik dengan caro nan alami. Salah satunyo ambo mulai makan sayua jo buah. Dimulai dari nan murah sajo saparti katelo, pisang sampai samangko. Untuak sayua nyo ambo suka bantuak salad, salada, wortel samo babagai macam lobak.


Hari rayo Idul Adha tamasuak hari rayo gadang di daerah-daerah tertentu. Hari rayo Idul Adha ko punyo sejarahnyo dan dimaknai sabagai hari pengorbanan. Disabuk hari pengorbanan karano pado saat itu nabi Ibrahim diperintahkan oleh Allah S. W. T untuak manyambaliah anaknyo nabi Ismail. Dengan sepanuah hati dan hati nan ikhlas nabi Ibrahim basadio melakukan hal nan sabanyo ndak mungkin dilakukan dek seorang bapak ka anaknyo. Tapi atas izin Allah katiko nabi Ibrahim ingin melakukan apo nan diperintahkan dek Allaah, nabi Ismail digantikan jo kibas atau kambiang. Sejak saat itu hari pengorbanan nabi Ibrahim nan akan manyambaliah anaknyo diperingati sabagai Hari Rayo Idul Adha bagi urang Islam.


Sanak lai tau jo MSG? MSG ko singkatan dari Monosodium Glutamat atau nan acok wak kenal jo sebutan micin yang gunonyo sabagai penyedap rasa nan acok dipakai dek urang supayo masakan labiah nikmat dan manggugah salero. Apo se resep makanan ko pasti terakhirnyo di agiah MSG. Tapi lai tau sanak bahayo dari mangkonsumsi MSG ko sacaro balabiah? MSG ko akan mamunculan babagai banyak panyakik dalam tubuah salah satunyo hipertensi (darah tinggi). Ba a kok bisa? Karano MSG ko manganduag asam glutamat nan mabuek pambuluah darah awak manyampik dan maleba sahinggo tajadi lah lonjakan tekanan darah nan signifikan. Jadi kurangilah penggunaan MSG tu dalam satiok resep makanan wak lai yo sanak bia bisa hiduik labiah sehat.


Ado tampek makan nan baru di dakek masajik Al Munawwarah Kukusan, Beji, Depok. Namo tampek makannyo Ayam Goreng Gehol. Ayam Goreng nyo ko macam-macam lo modenyo. Patang ambo lewat siko pas pulang karajo, ambo caliak di menunyo nan tapajang di spanduk gadangnyo. Unik lo, ayam tapuang nyo pakai lado ijau. Untuak partamo kalinyo ambo basuo ayam goreng ditapuangan tapi pakai lado hijau, biasonyo pasti sanak taunyo pakai lado merah kan. Bantuaknyo tampeknyo ko baru bana dibuka. Mungkin alun cukuik saminggu. Tapi ba a kok maantri bana urang nan mambali. Rating di GoFood ambo caliak lah banyak lo. Bisuak pulang karajo ambo cubo lah. Buek penasaran se.


Liburan mandaki ka gunuang gede malalui jalur cibodas marupokan kegiatan nan manyenangan bagi ambo. Karano gunuang marupokan tampek paliang tanang katiko talalu sibuk melalui hari-hari dikota. Katiko kito bisa batanang baco buku ditangah hutan dikawani jo suaro angin nan mambuek daun-daun bagesekan dan sambia maminum kopi. Iko hal nan paling nikmat, ndak ado lawannyo lai do. Walaupun untuak sampai kasinan harus ado usaho nan awak lakuan untuak bisa dapek itu. kan emang harus ado proses yang sakik sabalum dapek suatu nan nikmat kan. bajalan dari basecamp gunuang sampai tampek area kemah tu bisa makan waktu 8 jam. karano medannyo nan mandaki dan harus punyo tanago ekstra.


Patamo kali ambo nonton big hero 6 itu diajak dek kawan pas siang sapulang sakolah. Pas ambo nonton film tu, sabana takjub ambo jo robot yang banamo baymax tu. Soalnyo inyo setia kawan bana, samo pamiliaknyo. Jadi baymax ko adolah robot yang dimodefikasi bantuak urang cuman baymax ko imut bana bantuaknyo. Kini kan di dunia nyato alah ado robot bantuak baymax ko. Robot humanoid namonyo jadi itu tu robot yang panampilan nyo dibantuak badasarkan tubuh urang, mampu barinteraksi jo peralatan dan lingkungan yang dibuek untuak manusio. Robot humanoid ko marupokan salah satu bantuak implementasi teknologi dalam bidang robotika yang mampunyoi kemampuan manirukan babarapo kegiatan urang dalam manggariak an babarapo organ ditubuh ko bantuak urang bana.


Tempe adolah salah satu makanan yang lamak. Balakangan ko tempe ndak jadi makanan urang kampuang se lai do. Baa kok indak, sajalan jo banyaknyo makanan makanan instan dan modern yang mangandung babagai pangawet. Makanan kasokoan presiden partamo Indonesia ko yang tak lain dan tak bukan bapak Soekarno ko tatap manjadi makanan tradisional kabanggaan bangsa Indonesia. Ado banyak kanduangan protein nabati nan tinggi didalam tempe. Bahkan alah banyak rumah makan yang manjadian tempe sabagai pacampua menu yang diidangan. Gara gara kandungan gizi yang tinggi kolah tempe banyak dimakan dan kini alah marambah ka ranah internasional. Makanan babahan dasar kacang kaladai ko alah manjadi makanan local yang manglobal di tangah makanan yang hanyo lamak dilidah sajo.


Katiko Lisa jalan-jalan ka mall di dakek daerahnyo inyo melihat ado TV nan sangek manarik perhatiannya. Di saat itu inyo melihat TV dengan ukuran cukuik besar sahinggo katiko manonton tayangan dalam televisi tasebut akan dilihat cukuik jelas. Lalu karano penasaran inyo pun mandekat ka toko elektronik nan manjual TV tasebut dan mananyakan apo kelebihan TV ini. Penjual di toko elektronik tasebut mangatakan kalau TV iko marupokan desain nan tabaru di mana awak dapek manonton tayangan YouTube, aplikasi netflix, Tik Tok dan nan lainnyo hanyo dari televisi.  Lisa saat itu mamiliki tv tabung sahinggo inyo indak dapek malakukan apo nan disebutkan oleh penjual toko elektronik tadi tahadap tv-nya. Karano tatarik Lisa pun mancubo untuak mananyakan kembali baapa harga TV ini. Satelah disebutkan bisa takajuik karano harganyo nan sangek mahal. Satelah itu tulisannyo minta maaf dan keluar dari toko elektronik. Namun dalam hatinyo inyo batekad untuak manabung agar dapek mambali TV tasabuik.


TV nan saat iko  bisa gunakan dalam rumahnyo yaitu TV jenis tabung. TV tabung iko marupokan desain lama dan mamerlukan antena atau parabola untuak mandapekkan sinyal.  TV babentuk kotak iko mamiliki desain nan cukuik bagus namun mamerlukan meja sabagai penopang dari TV ini. Tv tabung sangek babeda dengan  TV LED.  Kalau TV LED mamiliki bentuk ramping di mana dapek diletakkan di atas meja maupun digantung di dinding. Namun untuak tv tabung indak dapek digantung di dinding karano desainnyo nan besar dan baat sahinggo mamerlukan meja untuak manopangnya. Selain itu tv tabung iko jugo dilengkapi tombol nan baguna untuak mangatur volume ataupun mangganti siaran. Dan jugo mamiliki colokan untuak manyambung ka set top box atau ka antena.


Makan seafood lamak nyo jo urang rami, jadi ambo nio maajak urang rumah ambo untuak makan seafood di lua soalnyo ambo lah taragak. Sampai lah kami siang ko ka Taman Laut Jumbu Seafood Restaurant untuak makan hidangan seafood basamo. Restaurant tampek ambo makan ko cocok bana untuak mambaok sekeluargo, pemandangan nyo pun ancak lo bisa mancaliak gugusan bukik yang mambuek awak tambah samangaik makan. Sajian seafood yang ditawarkan ko pun baragam mulai dari,udang,cumi,kerang-kerangan ndak saketek lo hidangan ikan disiko yang ndak nio makan seafood adoloh menu lain bantuak dagiang ayam jo jawi tapi ambo nio makam oalah seafood se siang ko.


Kini, mambuek olahan minuman surang adalah hal nan seru dikarajoan. Salain dapek mambuek kepuasan pribadi tapi bisa mahemat biaya nan dilluakan. Salah satu minuman lamak nan dapek dibuek surang dirumah yaitu Oreo Frappucino. Caro sadarhano nan dapek dibuek yaitu siapan gulo 4 sdm nan alah dicairan, susu, esbatu, oreo. Tahap kaduo, haluihan sado bahan jo blender. Katigo, masuakan bahan nan alah haluih di blender kadalam galeh. Tarakhir, untuak toppingnyo masuakan pacahan atau hancuaan oreo nan masih ado kadalam minuman. Untuak minuman iko, dapek dimasuakan coklat sereal, cream atau nan lain untuak mamparancak dan manambah raso minuman. Akhianyo, minuman siap disajian.


Katiko dunsanak bakunjuang ka Palembang, pasti sebagian besar dunsanak langsuang mamikian pempek. Ya, karano pempek marupokan makanan khas dari Sumatera Selatan, khususnyo Palembang. Pempek dibuek dari olahan tapuang dan ikan. Di maso kini ikan yang paliang acok digunoan untuak mabuek pempek yaitu ikan tenggiri. Namun di maso lalu, pempek dibuek dari ikan belida. Sairiang perkembangan zaman, ikan belida manjadi samakin langka dan sulit ditamui dan haragonyo pun manjadi malanbuang tinggi. Dalam penyajiannyo selalu basamo saus bawarna cokelat kahitaman yang biaso disabuik ciko. Salain cuko, pempek dimakan lo basamo hidangan pelengkap barupo irisan timun yang dipotong dadu dan pulo mie kuniang.


Lagu yang cukuik familiar awak danga salah satunyo dari daerah Papua. Apuse pasti awak acok mandanga lagu jadi indak asiang lai, lagu apuse ko dari Papua. Arti dari lagu ko cukuik dalam mancaritokan urang yang marantau. Caritonyo ado sesorang cucu yang pamit ka nenek jo kakek nyo karena nio marantau " apuse kokon dao yarabe soren doreri " yang maknanyo berpamitan " Wuf lenso bani nema baki pase" mamiliki arti mamacik sapu tangan dan malambaikan tangan. Manuruik ambo indak baa awak marantau tapi pai jo pulang dengan elok, pai bapamitan dengan makasuik mancari jati diri atau baraja, bisa juo karajo, beko pulang dengan mambaok kebahagiaan. Ancak bagi awak berpamitan daripado langsuang pai se tanpa sapatah kato.


Akomodasi untuak liburan kadang memang mambinguangkan, misalnyo sajo untuak penginapan. Beberapa urang binguang, ma nan labiah rancak lalok di hotel atau di vila. Jikok awak mancaliak dari segi fasilitasnyo, antaro hotel dan vila ko jaleh babeda bana. Di beberapa hotel babintang, pelanggan akan disadiokan restoran, kolam ranang, gym ataupun fasilitas hiburan lainnyo. Sadangkan jikok manginap di vila, penghuni mungkin harus mamasak makanan surang. Dari segi administrasi, vila bisa dikecekan lebih simpel dibandiangkan jo hotel, dikaranokan hotel punyo standar operasionalnyo surang. Perbedaan lain nan mancolok adolah dari segi pelayanan. Di hotel biasonyo penghuni akan disadioan sarapan dan makan malam, serta akan ado room service nyo. Sadangkan di vila babeda, pelanggan labiah mandiri mulai dari mambarasiahan surang, dan mamasak surang. Hotel dan Vila mampunyoi kalabiahan dan kekurangan masiang-masiang, namun jikok sanak nio liburan basamo keluarga nan labiah bebas, vila adolah piliahan terbaik dibandiangkan hotel.


Barang teknologi lainnyo yang kini acok ambo pakai adolah Airfryer. Ambo mulai acok manggunoan airfryer sajak 3 bulan nan lalu. Ambo kalamak an mamakai iko kareno kalau ambo masak bisa bebas minyak. Memang ambo nio manjalankan program diet, jadi airfryer ko memang tapakai dek ambo. Sajak 3 bulan pemakaian iko lai lah ado penurunan barek badan ambo, kareno kadar minyak dalam makanan ambo bakurang. Memang alah ambo caliak review-review urang nan mamakai arfryer ko. Airfryer bisa manjadi alaik manggoreng alternatif yang bisa mamotong kalori labiah randah dari biasonyo. Ambo lamak juo mamakai alaik iko kareno makanan ambo labiah sihaik dan indak bakurang kalamak an makanan tu.


Sala lauak ko tadapek 2 jenis yaitu nan lunak samo nan kareh. Sala lauak nan lunak babahan dasar ikan stuhuak sadangkan kalau nan kareh barasal dari ikan teri. Salain ikan teri jo ikan stuhuak, tadapek isi sala lauak lainnyo saparti ikan asin atau udang aluih. biasonyo teksturnyo lembek di dalam dan renyah di parmukaan. sala ko tadapek unsur tapuang, bawang, lado, kunyik, garam jo aia. dan dijadian adonan dan dibantuak manjadi bulek sudah tu di goreang sampai bawarna coklat. Raso dari sala lauak ko guriah bacampua padeh dari babagai macam rampah, ikan jo lado. Jadi raso dari sala ko guriah dan krenyes katiko dimakan.


Salah satu film nan ditunggu-tunggu banyak urang di tahun 2022 ko adolah black panther. Film partamonyo kalua di tahun 2018 lalu. Lisa tamasuak nan suko nonton film-film marvel, sahinggo black panther manjadi salah satu film nan ditunggu-tunggu dek Lisa. Dari jauah-jauah hari Lisa alah ikuik pre order tiketnyo upayo bisa manonton di hari partamo filmnyo kalua. Lisa indak hanyo manonton surang, Lisa dikawanan dek adiaknyo. Adiak Lisa ndak suko nonton Black Panther tapi dek Lisa mambayian tiket dan diimiang-imiangi makan siang gratis, jadilah adiak Lisa basadio mangawanan Lisa manonton. Sapanjang film, di beberapa adegan banyak urang nan takasima dan batapuak tangan dikaranokan kerennyo adegan nan ditampilkan. Di awal film ditampilkan prosesi pemakaman T'Challa atau Black Panther nan asli, dan di akhir film ditampilkan anak T'Challa nan akan manjadi panaruih Black Panther. Lisa marasoan emosi nan bacampua, di awal film sadiah tapi diakhiri jo adegan nan bahagia.


Waktu libur emang paliang lasuah untuak mangajak keluarga untuak berkegiatan di lua rumah. Kegiatan nan bisa dilakukan yaitu main sapeda. Main sapeda dapek manjadi aktivitas nan manyanangan bagi sado anggota keluarga dari nan mudo sampai nan tuo. Kagiatan ko dapek manjadi kasempatan bagi anggota keluarga untuak bakumpua dan mahabihan waktu basamo. Maisi waktu liburan jo basapeda basamo keluarga ko lai manfaiknyo. Wak bisa manganakandaerah sakuta tampek tingga wak ka anak atau wak bisa lo manajalajahi tampek nan alun pernah wak kunjungi sabalunnyo basamo keluarga. Dengan main sapeda ka tampek baru, wak bisa manikmati udaro segar dan mangamati pamandangan alam. Hal ko dapek mapehan stres. Untuak nan nio maisi liburan jo keluarga dengan kegiatan nan labiah bamangaik, cubolah main sapeda manjalajahu tampek baru.


Banyak anak-anak mudo kini nan ndak mamparatian kesehatan. Contohnyo kok makan ndak pernah bacaliak apo efek dan dampaknyo. Ndak jauah-jauah adolah abang ambo, samanjak bakarajo dan alah mamacik pitih salalu makan makanan nan manganduang kolesterol mode udang dan cumi. Acok ambo nasehati tapi tetap ndak didanga an. Masih menganggap makanan tu adolah makan-makanan urang kayo dan jarang nyo dapek an dulu. Makonyo dipueh-puehannyo salagi masih alun manikah ko. Padohal itu nan ka mambaok panyakik. Sampai ado kawannyo nan samo sakolah dulu maningga. Kecek dokter nan mananginyo penyebab maningganyo gara-gara kolesterol tinggi dan salah satu penyebabnyo adolah acok makan-makanan seafood. Disitulah baru pacayo jo apo nan ambo kecek an.


Cito-cito nio jadi pamain olahraga nan profesional. Bisa manang di sado patandiangan yang ado. Kalau bacarito tantang olahraga katiko ketek pasti saputaran bola sepak, bulu tangkis atau paliang indak bola basket. Padahal dulu banyak diagiah tau olahraga tu banyak macamnyo. Informasi yang kurang, samo indak pernah macaliak sacaro langsuang kadang mambuek wawasan tantang olahraga manjadi sampik. Kurang populernyo olahraga yang ado diagiah tau katiko ketek mambuek talambek tau malah baru tau pas gadang katiko alah bainteraksi jo masyarakat na luas. Mako dari itu pengenalan tantang olahraga yang ado lua negeri harus dikasiah informasi, bisa manfaatan internet nan mambuek informasi manjadi murah. Paran guru jo urang tuo manjadi sangat diparaluan.


Satiok ka depok ado camilan nan salalu wak bali. Namo tampeknyo Makaroni Ngehe. Sananyo Makaroni Ngehe ko ado di daerah lain salain Depok, tapi ntah baa wak salalu bali itu kalau sadang di Depok se. Camilan nan dijua di sinan ndak cuman makroni se, ado otak-otak, cimol, usus goreng, dan untuak makaroninyo ado nan kariang jo nan basah. Wak juo bisa miliah nio sapadeh a bumbu ladonyo. Wak paling suko bali otak-otak jo usus gorengnyo. Untuak harago lumayan, masih bisa tabali, tapi mungkin agak labiah maha dibandiang makaroni nan dijua di tampek lain. Tapi rasonyo lamak dan micin bana, cocok buek wak nan suko camilan padeh dan gurih.


Ketoprak, gado, gado, pical, lotek. Ndeh makanan favorit ambo sadonyo tu. Makanan apo se nan pakai kuah kacang mode tu ambo suko bana. Tapi banyak anak-anak gadih nan takuik jo makanan-makanan ko soalnyo bahan utamonyo kuahnyo adolah kacang. Banyak urang nan meyakini kalau kacang ko bisa buek jarawek kalua di muko. Memang kacang manganduang lamak nan tinggi, tapi sabananyo ndak cukuik banyak sampai mambuek penumpukan dan penyumbatan lamak pado pori-pori wajah nan manyebabkan tumbuahnyo jarawek. Adopun urang nan bjarawek dek makan kacang biasonyo emang urang tu alergi jo kacang. Bukan kacang nan mambuek urang bajarawek. Malah kacang manganduang asam lemak omega-3 nan basifat sabagai anti radang sahinggo dapek mangurangi jarawek.


Sasuai namonyo, dana darurat nan alokasian untuak babagai jenis akabutuhan nan sifeknyo darurat. Dalam hiduik ko, awak pasti punyo rentetan daftar kabutuahn nan harus dipanhui. Namun, di lua sinan sado kabutuhan tasabuik, ado sajo ciek atau duo jenis kabutuhan nan sifeknyo darurat atau tibo-tibo sajo harus dipanuhi tanpa ado rencana talabiah dahulu. Kondisi darurat nan tajadi di kahidupan kito sangek baragam. Satiok urang pasti akan punyo kondisi daruratnyo masiang-masiang. Sifek nyo tibo-tibo dan indak masuak ka dalam rencana anggaran nan alah awak buek. Ituloh takadang kito dibuek paniang dengan adonyo kabutuhan darurat samacam ko. Contoh pangaluaran untuak dana darurat ko bisa sangek bavariasi. Mulai dari biayo barubek, biayo parbaikan oto, biayo renovasi plafon umah nan tibo-tibo untuah dan masih banyak lai. Banyak piti nan dikaluan untuak kabutuahan dana darurat ko sangek bavariasi.


Kalau ado pejabat daerah maupun pejabat negara nan batamu ka daerah papua pasti akan disambuik jo Tarian Selamat datang khas dari daerah Papua. Tarian ko memang punyo makna untuak maagiah raso hormat dan tando kalau tamu nan datang disambuik dengan saelok-eloknyo. Berdasarkan nan pernah ambo caliak di Youtube, Tari Selamat Datang ko manggunokan pakaian nan tabuek dari kulik pohon dan aka dari tumbuah-tumbuahan. Nyo pasang dek penari ko di ateh kapalo nan bafungsi sabagai panutuik kapalo. Ndak cuma itu, aka dari tumbuah-tumbuahan tu pun dijadikan sabagai aksesoris saroman kaluang, dan galang. Nan ndak kalah menarik badan penari pun dipanuahi dek lukisan-lukisan.


Manuruik ambo artis Thailand Mario Maurer bisa manguasai perannyo di satiok film-filmnyo nan pernah ambo tonton. Apo se peran yang nyo perankan bisa di makan dengan sempurna. Mulai dari film nyo nan bajudul "The Little Thing Called Love". Mario Maurer sukses mamerankan peran sabagai anak SMA nan banyak digemari wanita, cuek, tapi baik hati. Katiko mamerankan urang nan ongok dan buruak dalam film "Pee Mak" sabana pacah lo dengan ekpresi-ekspresi lawaknyo. Sampai film terakhir nan ambo tonton yang judulnyo "Don" sukses lo mamerankan peran sebagai laki-laki polos, culun dan baik hati. Ndak salah ambo mamiliah artis favorit. Selain ganteng piawai lo dalam mamainkan peran.


Ilmu pengetahuan nan bakembang di zaman kini alah malaju bagitu kancang. Namun, pandangan islam indak bertentangan samo perkembangan IPTEK sampai kini. Bahkan teknologi kini alah mambuktian kebenaran nan ado didalam Al-Qur'an. Salain itu, didalam Al-Qur'an ado hal-hal nan alum pernah diketahui dek manusia sahinggo banyak peneliti nan mancubo mancari kebenaran nan tacantum dalam kitab suci umat Islam iko. Allah SWT alah manciptoan Al-Qur'an agar umatnyo dapek manjadian pedoman dan patunjuan jalannyo. Dan manusia dituntuik untuak dapek mamahami dan mambaco isi nan ado dalam kitab suci tasabuik sahinggo manusia dapek mampelajari apo nan dimaksudkan dalam Al-Qur'an dan mengetahui tentang apo nan indak inyo ketahui. Kasimpulannyo, Ilmu Pengetahuan Teknologi (IPTEK) iko sudah manjadi hal nan wajar bahkan samanjak dahulu, para ilmuan alah mamulai untuak mandalami tentang ilmu pengetahuan dan teknologi. Didalam perkembangan IPTEK pun banyak nan badasarkan asas nan tadapek dalam islam. Jadilah Al-Qur'an sabagai pedoman dalam menyebarkan dan mengembangkan ilmu.


Untuak para batino nan nio mangetek an paruik jo paho disiko akan diagiah babarapo rekomendasi alatnyo. Nan partamo ado namonyostationary Bike, alat olahraga nan ciek ko babantuak sapeda. Dek bantuak sapeda ko lah mako fungsinyo samo jo sapeda pulo. Iko rancak untuak yang nio mangetek an paruik samo bantuak manganyuah sapeda pado umumnyo, tapi indak paralu angek-angek kalua dari rumah cukuik di dalam rumah sajo, nan mano tingkek nyo bisa diatur surang. Nan kaduo, bisa manggunoan treadmill. Alat olahraga ko paliang banyak digunoan karano bisa malakukan pambakaran di area paruik dan sakitarnyo. Caro pakainyo samo jo awak lari jogging yang mano otot-otot di badan bagian bawah akan bakarajo labiah kareh dengan jumlah nan banyak punyo.


Ambo suko bana mancaliak hewan-hewan di tampek nyo langsuang, ambo pernah pai ka Taman Nasional Baluran. Taman Nasional Baluran ko talatak di Banyuwangi, Jawa Timur. Jadi bagi yang nio pai kasitu untuak mancaliak hewan-hewan seperti rusan di hamparan savana bisa pai ka Taman Nasional Baluran. Taman ko melindungi hewan-hewan padang rumput kayak banteng, kerbau, rusa, monyet, burung-burung berekor panjang dan lain-lain. Di taman Nasional Baluran kalian bisa bafoto di hamparan savana yang dikecek an mirip jo yang ado di benua Afrika. Taman iko sampai di agiah julukan Africa Van Java, pemandangan Gunung Baluran nampak jaleh bana dari hamparan savana ko. Jadi buek kalian yang nio mancaliak hewan-hewan mode ko langsuang pai lah ka Taman Nasional Baluran.


Olahraga adolah sabuah aktivitas fisik yang sangaik elok untuak kasehatan dan pantiang untuak dilakukan sacaro rutin. Walaupun barado dalam kasibukan, olahraga/aktivitas fisik ringan tatap harus dilakukan untuak manjago kasehatan tubuah. Olahraga dapek dinyatokan sabagai caro yang sanang dan efektif untuak dapek mambarikan manfaat dan dampak positif bagi kasehatan jasmani dan maningkekan angko harapan hiduik. Olahraga indak hanyo mambarikan manfaat bagi urang yang sehat tatapi mambarikan dampak positif tahadok pasien jo panyakik kronis. Barikuik ko manfaat malakukan olahraga yaitu: mangurangi kadar kolesterol di dalam darah, mambaka kalori di dalam tubuah, manyehatan jantuang, mancegah tajadinyo obesitas, mangurangi stress, mangurangi risiko takanai diabetes melitus, manguekan tulang, sendi, dan otot, labiah baenergi dan mamiliki suasano hati labiah baiak, dan tidua lebiah bakualitas.


Ambo sabagai urang nan karajo di bagian HRD di perusahaan biaso se pasti labiah acok manarimo urang nan alah punyo pengalaman untuak bakarajo di perusahaan ambo. Apo lai perusahan nan alah gadang-gadang tu. Mako dari itu jan namuah kalah jo urang-urang. Awak harus labiah salangkah daripado nan lain. Salah satu caronyo adolah kalau kalian alah memasuki kuliah semester akhir mulailah magang-magang di kantua bia punyo pengalaman dan bisa mudah ditarimo karajo di kantua setelah lulus kuliah. Cubo se cari-cari di internet. Banyak kok perusahaan-perusahaan gadang nan mambuka program magang untuak mahasiswa akhir atau mahasiswa baru lulus nan alun punyo pengalaman samo sakali.


Dulu pai iliburan ka dufan sakeluarga tahun 2010 kalau ndak salah, itu waktu tu libur rayo. Kami sakeluarga emang berencana barayo ka jakarta tampek dunsanak kami. pas didufan tu dulu sangaik rami waktu tu. banyak wahana yang sangaik manakjuban waktu tu dek ambo. karano di kampuang ndk ado hal-hal yang kaya ko do. katiko naiak halilintar ambo dibuek sasak angok karano ambo ndak tau baa rasonyo dan penasaran mancubo. Tapi manuruik ambo indak samangerikan nan urang kecekan do. Masih dibatas toleransi manusia manuruilk ambo. Jadi, manuruik ambo kayaknyo urang nan mangecekan kalo halilintar tu sangaik mangerikan mungkin inyo sapanakuik itu.


Di dakek rumah ambo ado tukang bakso kaliliang nan raso baksonyo lamak. Tukang bakso kaliliang adolah sabuah profesi nan di mano ado ciek urang nan manjua bakso manggunokan garobak. Tukang bakso kaliliang biasonya mangaleh dengan caro bapindah dari ciek tampek ka tampek lain. Walaupun baitu, tukang bakso kaliliang biasonyo punyo ciek tampek mangkal nan pasti didatanginyo satiok hari. Ciri khas dari tukang bakso kaliliang adolah suaro kayu atau mangkuak nan ditokok satiok kali inyo lewat. Di tukang bakso kaliliang salain bakso, biasonyo bisa juo ditamukan makanan-makanan lain nan jadi bahan palangkok untuak makan bakso. Contoh dari bahan-bahan palangkok itu adolah mie, bihun, soun, sayua, mie instan, karupuak pangsit, tahu, dan lain-lain.


Kalau usaho kalian sadang marugi itu hal biaso. Pasti sado usaho tu pernah marugi. Namun, nan jadi masalah adolah katiko kalian ndak bisa ma atasi masalah tersebut. Dek alasan tu lah ambo maagiah tau kalian 6 tips mengelola perusahaan nan sadang mangalami kerugian. Nan pertamo, lakukan evaluasi seperti sistem bisnis, produk atau jasa nan ditawarkan di perusahaan. Nan kaduo, evaluasi SDM nan ado dalam perusahaan. Apokah karyawan alah bakarajo maksimal atau alun. Nan katigo, lakukan perubahan nan diraso paralu misalkan apokah paralu pindah lokasi usaho atau maubah strategi pemasaran. Nan ka ampek, atur keuangan. Paratian proses manajemen pitih-pitih apokah alah elok atau alun. Nan kalimo, tetap fokus dan optimis dengan caro selalu maningkek an kualitas diri dan masing-masing karyawan.


Olahraga kini alah bisa di lakuan sambia bamain. Baitu banyak pamainan nan katiko dimainan samo sajo jo awak alah olahraga. Contohnyo sajo main bola kasti. Olahraga ko paliang acok dimainan katiko jam olahraga, atau katiko jam kalua main anak-anak acok pulo main iko. Pamainan kasti adolah pamainan bola ketek nan di mainan dek 2 kalompok. Pamainan bola ketek ciek ko malatiah awak untuak balari, malatiah kakompakan malatiah kalincahan dan sabagainyo karano katiko bamain awak di tuntuik untuak balari manghindari bola, balari mancari bola, malatiah malempa bola jo sasaran nan tapek jugo malatiah kakompakan awak samo kalompok awak. Pamainan ko bisa jadi olahraga nan manyehatkan bisa pulo jadi pamainan nan sero.


Untuak kawan-kawan nan nio balibur ka Puncak Bogor akhia pakan ko, ambo manyarankan kawan-kawan untuak manyewa villa  herera. Villa herera mampunyo banyak fasilitas nan bisa dinikmati dek urang nan manyewa. Villa herera mampunyoi taman nan lueh dengan beberapa alat nan ado di taman bamain. Hal iko tantunyo mambuek anak-anak akan maraso sanang dan nyaman. Salalin taman dan tampek bamain bagi anak, Villa herera pun mampunyoi kolam ranang sarupo hotel nan lain. Kolam ranang di villa herera mampunyoi ukuran nan cukuik laweh.Villa herera mampunyoi desain nan rapi. Villa herera mampunyoi chat bawarna putiah. Asli pokoknyo manginan di villa herera mambuek kito baraso manginap di Eropa.


Taman bamain adolah tampek yang paling bakasan bagi ambo, soalnyk di sinan banyak pamainan yang bisa awak mainkan. Salah satu yang acok bana ambo mainkan adolah perosotan, lamak se rasonyo bantuak tabang siap tu maluncua lai. Suasana di taman bamain ko lamak lo, banyak papohonan, banyak urang nan bajualan, permainan nyo banyak bana lo. Permainan yang bisa awak mainkan ado sepeda gandeng, parosotan, ayunan, odong-odong, komedi puta, mandi bola dan lain sabagainyo. Pokoknyo bakasan bana wakatu ketek bisa mangikuik an pamainannyo, soalnyo kini alah gadang ndak bisa lai. Taman bamain ko pun dakek dari pasa jadi wakatu ambo main bisa baduo jo apak se, amak ambo pai ka pasa sabanta, siap tu baru mangawanan ambo liak.


Ado satu restoran capek saji nan namonyo sadang naiak daun di Indonesia. Restoran capek saji itu adolah traffic bun. Traffic bun di maso kini sadang banyak digandrungi dek urang banyak tarutamo anak mudo. Traffic adolah restoran capek saji nan manjua makanan barupo burger dengan berbagai pilihan saus. Ado saus blackpaper dan saus keju. Raso nan kekinian nampaknyo telah berhasil mambuek traffic bun manjadi favorit anak mudo. Hal iko tantunyo didukuan dengan gaya anak mudo kini nan kebarat-baratan sahinggo makanan-makanan mode burger bagitu disukoi. Salain itu, kepopuleran pemilik dari traffic bun pun jadi daya tarik tersendiri bagi para konsumen tarutamo anak mudo. Pemilik traffic bun adolah selebgram nan sadang naiak daun, yaitu Fadil Jaidi.


satiok sanjo,sinta jo kawan-kawannyo pai ka surau nan dak jauh dari rumah sinta. waktu maghrib tibo,sinta jo Kawan-kawan serta guru ngaji sholat bajamaah.sasudah sholat maghrib,macam biasonyo sinta jo kawan-kawan menyetor ayat yang lah di hapal pas siang hari,sinta jo kawan-kawan ngantri ka menyetor ayat ka guru ngaji nyo,dak lamo giliran sinta untuk nyetor.pas sinta siap menyetor ayat ka guru ngajinyo,sinta kironyo banyak nyo komentari dek guru nyo tentang tajwid ayat yang nyo bacoen,guru ngeceen kalau qalqalah nan ado di ayat tu dak nyo baco dek sinta do, sinta disuruh untuk mamparelok tajwid salah satunyo qalqalah untuk dibaco untuk hari bisuknyo,sasudah tu kawan sinta nan lain menyetor lai. lah sudah sholat isya,sinta dan kawan-kawan serta guru ngaju nyo pun baliak ka rumah masing-masing.


Di kota-kota gadang banyak mampunyoi taman nan sakaligus ado di tampek an alat-alat olahraga nan bisa dipakai dek manayarkat di sakitarnyo. Iko marupokan salah satu bantuak urang pamarintah untuak mansosialisasi masyarkatnyo untuak maramai an taman sakaligus maagiah fasilitas olahraga, yang sakligus ado kagiatan na bamanfaat dilakukan di taman. Gerakan untuak sadar akan olahraga manjadi salah satu psan pulo untuak diadokannyo fasilitas alat-alat olahraga nan bisa dipaki untuak siapo pun. Tapi sayangnyo masih banyak yang indak manyadari tantang panggunoan alat-alat nan dilatak an di taman nan ujuang-ujuang nyo rusah di tangan urang nan indak batangguang jawab, dan akhirnyo tabangkalai indak bisa digunoan.


Tong sampah adalah tampek untuak manampuang bahan nan indak tapakai atau nan biaso disabuik sampah. di area dapua, tong sampah ko sangaik sangaik dibutuahan. tong sampah ko tampek manampuang bekas atau siso dari hasil masakan awak. jadi katiko alah sudah mamasak, kito bisa langsung marapihan area mamasak awak sakalian mambuah limbahnyo tadi ka tong sampah. tong sampah untuak bahan makanan ko labiah baiak di aleh jo trash bag supayo bekas bahan masakan tadi indak nempel ka tong sampah dan manghasilan baun nan indak lamak dikamudian harinyo. dan awak pun indak susah susah mancuci tong sampah ko katiko sampah nan ado di dalamnyo alah panuah.


Kegiatan arung jeram merupokan kegiatan yang mamiliki resiko tinggi, dek karano itu dibutuhkan pengadaan keamanan dan prosedur keselamatan yang ekstra sabalum melakukan kegiatan arung jeram. Untuak itu dalam melakukan wisata arung jeram dibutuhkan pemandu yang biaso disabuik kapten atau skipper. Pemandu ko bertugas untuak maagiah pengarahan mengenai prosedur dan standar operasi masing-masing perusahaan. Dengan adonyo pemandu untuak melakukan kegiatan arung jeram ko, mako kegiatan tasabuik diharapkan akan bajalan dengan lancar. Kemudian peserta arung jeram dapek mengikuti perintah pemandu dengan baik demi keselamatan basamo. Komunikasi yang baik antaro pemandu dan peserta akan mambuek kegiatan arung jeram akan menjadi hal yang menyenangkan.


Baruntuang bana ambo punyo mande sarupo mande ambo ko. Selain urangnyo rancak, mande ambo ko pun terkenal sabagai seseorang nan santiang dan  cerdas. Selain itu, ambo pun sabagai anak ma akui basonyo amak ambo ko urangnyo sangaik persiapan bana. Nyo selalu mampu mampersiapkan sesuatu dengan mantap. Contohnyo se adolah katiko bencana gampo malando daerah tampek tingga kami sahinggo maharuskan kami untuak hiduik di pangungisan salamo 3 hari 3 malam. Tapi alhamdulillah kami ndak pernah maraso kelaparan dan kekurangan karano nyo lah mampasiapkan sagalo sesuatu nan dibutuahan dalam kondisi mode tu. Nyo lah mampasiapkan sagalo macam ubek, makanan tahan lamo, dan perlengkapan daruruaik lainnyo.